Srpsko udruženje iz sektora građevine postalo član FIDIC-a - USAID Competitiveness Project - USAID Serbia Competitiveness Project\nToggle navigation Blog : Srpsko udruženje iz sektora građevine postalo član FIDIC-a UncategorizedSrpsko udruženje iz sektora građevine postalo član FIDIC-a « Unapređenje radne snage\nInformacione i komunikacione tehnologije (ICT) »\n11 Dec Srpsko udruženje iz sektora građevine postalo član FIDIC-a\nPosted in : Uncategorized on December 11, 2004 by : admin Comments: 0 Udruženje inženjera konsultanata Srbije (ACES) postalo je član Međunarodnog saveza inženjera konsultanata (FIDIC). Zahvaljujući tome, srpske inženjerske firme, kao članovi Udruženja inženjera konsultanata Srbije, mogu uspešnije konkurisati na velikim investicionim projektima. LONDON— U aprilu ove godine, 16 vodećih srpskih inženjersko-konsultantskih firmi, među kojima su C&N Consult, CPM, Delta Invest, Delta Inženjering, DOMAA, EC Harris, ENERGOPROJEKT, FIDECO/Tahal, IK Consulting, MACE, Mašinoprojekt, Mostprojekt, Siemens d.o.o., VMS, i YU Build, okupile su se i u saradnji sa USAID Projektom za razvoj konkurentnosti Srbije osnovale Udruženje inženjera konsultanata Srbije (ACES). Juče, 16. septembra, nacionalni ogranak inženjera konsultanata u Srbiji postao je punopravni član Međunarodnog saveza inženjera konsultanata (FIDIC), najveće svetske organizacije koja utvrđuje međunarodno priznate standarde za upravljanje građevinskim projektima. Zahtev Udruženja za prijem u FIDIC odobren je tokom godišnje FIDIC konferencije za 2009. godinu pod nazivom “Pružanje održivih rešenja za svetske izazove”, koja je održana u Londonu.\nČlanstvo u FIDIC-u će srpskim kompanijama pružiti međunarodni kredibilitet i omogućiti im da uspešnije učestvuju na velikim projektima i tenderima širom sveta, čime će se uvećati dohodak i broj zaposlenih u srpskom građevinskom sektoru. “Ovo je izuzetno važan razvoj događaja za građevinski sektor u Srbiji. Prvenstveno uz podršku USAID Projekta za razvoj konkurentnosti, uspeli smo da osnujemo nacionalno udruženje inženjera konsultanata, koje su podržali i Ministarstvo za životnu sredinu i prostorno planiranje, Ministarstvo ekonomije i regionalnog razvoja, Ministarstva trgovine i usluga i Ministarstvo za infrastrukturu. U zemljama sa razvijenijim građevinskim sektorom ovakve organizacije postoje već decenijama. Na primer, u Velikoj Britaniji njihovo nacionalno udruženje je formirano još 1913.godine. Sada, kroz Udruženje inženjera konsultanata Srbije, srpska građevinska struka je postala punopravni član FIDIC-a, što će nam pomoći da uvedemo visoke standarde u građevini, da unapredimo znanja i veštine i smanjimo korupciju. To je od neprocenjive vrednosti za sve nas, jer će uticati na unapređenje struke u okviru kompanija koje su naše članice, kao i na dostupnost novih trendova, ostvarivanje kontakata i razmenu iskustava srpskog građevinskog sektora sa svetom”, rekao je u Londonu Miloš Švarc, predsednik Udruženja.\nPiter Bozvel, izvršni director FIDIC-a izjavio je da su “inženjersko-konsultantske usluge svetski biznis sa jedinstvenim standardima, te članstvo u FIDIC–u nije važno samo zbog dobijanja dodatnih poslova, već i zbog prilike da se utiče na način poslovanja u ovoj struci. Članstvo u FIDIC-u će Srbiji omogućiti prustup fondovima Evropske unije za infrastrukturne projekte upravo zbog toga što se uslovi ovih projekata zasnivaju na FIDIC standardima. Čestitamo Srbiji na prijemu u FIDIC i zahvaljujemo USAID Projektu za razvoj konkurentnosti Srbije, kao i konsultantskoj kući Booz Allen Hamilton na pomoći koju su pružili ovom nacionalnom udruženju”.\nFIDIC je udruženje sa sedištem u Ženevi u Švajcarskoj i kao takvo zastupa interese inženjersko-konsultantske struke u svetu, sa 78 nacionalnih udruženja-članova. Ovogodišnja konferencija je organizovana od strane Udruženja inženjera konsultanata Velike Britanije. FIDIC konferencija 2009. okupila je nacionalne i međunarodne stručnjake u domenu građevine i konsultantskih usluga iz 60 zemalja širom sveta. Trodnevna konferencija se bavila temama od velikog značaja za inženjersku struku – saobraćaj, nekretnine, vazduhoplovstvo, održivi razvoj i zaštita životne sredine.


Putin u Srbiji: Fotografije ljudi koji su zauzeli centar Beograda na jedan dan - VICE\nPristalice vladajućih stranaka i obožavaoci predsednika Ruske Federacije zauzeli su ulice u centru Beograda na jedan dan\npisao Mihailo Tešić; fotografije Stefan Pribanović\n17 Januar 2019, 9:56pm\nDolazak Predsednika Ruske Federacije Vladimira Putina u posetu Srbiji je najavljivan kao pravi spektakl. Predsednik Srbije Aleksandar Vučić je prognozirao da će preko 70.000 ljudi doći na doček i njegove prognoze su premašene - prema zvaničnim procenama MUP-a, u Beogradu se okupilo između 100.000 i 125.000 ljudi. Najveći deo njih došao je u Beograd organizovanim autobuskim prevozom, tako da je širi centar glavnog grada pretvoren u veliki parking za oko 1.500 autobusa (Beogradska policija je tokom popodneva procenila da je stiglo najmanje 1200 autobusa, čemu treba dodati i veći broj vozila GSPa i Laste). Poseta Putina, a još više prateći miting, paralisali su život glavnog grada kao nikada do sada.\nGlavno okupljanje pod pokroviteljstvom nedavno osnovane nevladine organizacije "Centar za razvoj Beograda" bilo je ispred palate "Albanija" na Terazijama, odakle je krenula šetnja do Hrama.\nAtmosfera među šetačima je bila karnevalska i neincidentna, osim par situacija u kojima je spontano započelo skadniranje protiv lidera opozicionih stranaka. Predvođena kamionom sa živom muzikom i pojačana bubnjarima koji su udarali ritam, kolona je krenula ka hramu Svetog Save okićena brojnim zastavama Srbije i Rusije, transparentnima podrške Putinu i Vučiću i bratstvu dva naroda, kao i slikama na kojima su bila dva predsednika.\nPosle dugačkog dana prožetog diplomatskim, ekonomskim i drugim aktivnostima, u kojem je Vučić između ostalog dobio najavljeni orden i a Putin kučence, ruski predsednik je posetu završio obilaskom Hrama Svetog Save u Beogradu, gde se kratko na srpskom i ruskom obratio okupljenim građanima zahvalivši im na prijateljstvu. Putin je još na konferenciji za novinare tokom popodneva najavio da "nije došao da govori na nekim mitinzima" već u zvaničnu posetu. Ipak, na molbu predsednika Vučića i Patrijarha Irineja, Putin je u mikrofon ispred Hrama izgovorio:\n"Hvala vam na prijateljstvu".\nTo je na kraju sve što je 100.000 ljudi na mitingu koji organizovan nedeljama, mogli da čuju.


MMF: Srbija ima najviši javni dug i najmanji rast - Ozonpress :: internet portal\nTag: javni dug, MMF Srbija\nSrbija će imati privredni rast od 0,5 odsto u 2015. i 1,5 odsto u 2016. godini, što je sa izuzetkom Hrvatske najniža stopa u regionu i ispod rasta u EU, objavio je Međunarodni monetarni fond.\n„Većina privreda u zemljama jugoistočne Evrope koje nisu u EU, osim Srbije, zabeležilo je relativno jak rast. Nasuprot tome, Srbija tek polako izlazi iz recesije koju su izazvale katastrofalne poplave u 2014“, navodi se u dvogodišnjem regionalnom izveštaju za centralnu, istočnu i jugoistočnu Evropu.\nJavni dug će prema prognozi MMF-a u Srbiji nastaviti da raste pa će u 2015. iznositi 76,7 odsto, a naredne godine 78,4 procenata. Ostale ekonomije jugoistočne Evrope imaju manji dug, pri čemu posle Srbije najviši dug ima Crna Gora (73,8 odsto). Najbolje je Kosovo sa 26 odsto, sledi Makedonija sa 39,6 procenata. Ukoliko se uključe zemlje regiona koje su u EU, najveći problem sa dugom ima Hrvatska (91,8 odsto BDP), a najbolja je Bugarska sa 29,6 odsto.\nKada je reč o spoljnom dugu, u Srbiji se procenjuje da će on u 2015. iznositi 86,3 odsto, i da će naredne godine ostati nepromenjen. Po ovom pokazatelju u najnezavidnijem položaju je Crna Gora sa 177,1 odsto BDP, dok je najbolja Albanija sa 46 odsto.\nNeophodnost preduzetničkog obrazovanja mladih


Najmanje 140 mrtvih u neredima u Sinkjangu\nNajmanje 140 ljudi ubijeno je u jučerašnjim neredima u regionu Sinkjang, na zapadu Kine, a situacija je danas "pod kontrolom", saopštile su vlasti.\nLider Komunističke partije u lokalnoj prijestonici Urumchiju, Li Ji, izjavio je na konferenciji za novinare da je u nemirima ubijeno 140 ljudi, javila je poluzvanična Kineska novinska agencija.\nPolicija je prethodno saopštila da je u sukobima s policijom povrijeđeno 816 ljudi i da su uhapšene stotine njih, među kojima desetak vođa protesta. Prema izveštaju policije, koji je prenijela agencija Xinhua, poginulo je 129 ljudi.\nDemonstranti, kojih je, prema procjenama vlasti, bilo između 300 i 500, a, prema procjenama organizatora, oko 3.000, blokirali su jučer saobraćaj, palili vozila i sukobili se s policijom, koja je pokušavala da uspostavi red na ulicama, javio je Reuters.\nProtesti u Urumchiju, gradu sa 2,3 miliona stanovnika, 3.270 kilometara zapadno od Pekinga, organizovani su u znak protesta zbog načina na koji je vlada reagovala u sukobima, u junu, između pripadnika većinskog naroda Han i Ujgura u Shaoguanu, u kojima su ubijena dvojica Ujgura.\nMuslimanski narod Ujguri, koji čine skoro polovinu od ukupno 20 miliona stanovnika Sinkjanga, smatraju da ne učestvuju dovoljno u ekonomskom i političkom životu pokrajine.\nPrema izvještaju kineske agencije, situacija u Sinkjangu je danas "pod kontrolom".


Austrija: Vrhunski diplomata budući kancelar\nTanjug 10. oktobra 2021. 07:22\nBEČ – Aktuelni ministar inostranih poslova Austrije Aleksander Šalenberg, koga je dosadašnji kancelar Sebastijan Kurc, predložio za novog šefa austrijske vlade, važi za vrhunskog diplomatu, koji bi mogao da „smiri strasti“ u vladajućoj koaliciji.\nOdrastao je, tako, u Indiji, Španiji i Francuskoj, a rođen je u Bernu.\nNa mesto ministra Šalenberg je dospeo, nakon pada prve Kurcove vlade, posle afere „Ibica“; u koju se „sapleo“ tadašnji koalicioni partner Slobodarska partija (FPO).\nKao i Kurc, on smatra Zapadni Balkan neposrednim susedom, čija integracija u EU bi donela stabilnost i bezbednost u Evropi.\nNa mestu kancelara za očekivati je da će se dalje zalagati za proširenje EU, ali uz insistiranje na ispunjavanje uslova sa obe strane.


Prvi put u savremenoj istoriji: Ruska fregata uplovila u Port Sudan /video/ - Sputnjik Srbija\n04:06 16 April 2021\n17:54 28.02.2021 (osveženo 17:58 28.02.2021) Preuzmite kraći link\n„Posada fregate ‘Admiral Grigorovič’ Crnomorske flote posetila je Port Sudan, gde će, po dogovoru između Rusije i Sudana, biti izgrađen logistički centar za rusku mornaricu“, navodi se u saopštenju.\nTakođe se napominje da je u okviru posete planirano popunjavanje zaliha fregate i odmaranje osoblja nakon učešća u multinacionalnim pomorskim vežbama „Aman 2021“ u Arapskom moru.\nNa poziv pakistanske strane, koja je bila domaćin, u vežbama su učestvovali predstavnici oružanih snaga 45 zemalja. Glavni ciljevi vežbi su jačanje i razvoj vojne saradnje između zemalja-učesnica u manevrima u interesu bezbednosti i stabilnosti na moru, kao i razmena iskustava u borbi sa morskim piratima.\nRanije je saopšteno da će ruska Vojno-pomorska flota imati dozvolu da 25 godina koristi punkt za logističku podršku u Sudanu.\nRuski vojni centar u Sudanu neće biti usmeren protiv drugih zemalja\nSudan, fregata Admiral Grigorovič


Kompjuter priča kao beba\nIzraelska kompanija Artificial Intelligence Enterprises je uspela da prizvede softver koji, po mnogima, predstavlja prvi pravi pomak u razvoju veštačke inteligencije.\nNa polju prepoznavanja našeg govora od strane kompjutera je učinjeno već dosta, ali je pravi i najteži zadatak bio kako naterati mašinu da progovori, a da to ima smisla.\nPomenuti softver je uspeo u tome, a rečnik i način komunikacije odgovaraju 15-mesečnom detetu. Za ovu izraelsku kompaniju je sledeći važan zadatak dovesti kompjuter na nivo 5-godišnjeg deteta.\nI ranije je bilo pokušaja da se problem govora reši, ali je u pitanju uvek bio softver koji nudi neka već gotova rešenja, a kompjuter, na osnovu njih, daje svoj odgovor. Često je takva konverzacija bila besmislena, a kompjuter bi se „pogubio“.\nOvoga puta su razvijeni algoritmi za učenje, tako da čovek uči kompjuter govoru, a on postepeno prihvata pravila i uči da smisleno reaguje – baš kao malo dete. Program je mali, tako da može da bude instaliran i na kućnim kompjuterima, a za dovođenje na nivo 15-mesečne bebe je potrebno 5 dana učenja. Naravno, u pitanju nije pravo učenje, već simulacija procesa, ali jeste korak ka pravim „mentalnim funkcijama“ mašina.\nOno što je zanimljivo je i to, da su zapisi razgovora sa kompjuterom obavljenim pomoću ovoga programa pokazani stručnjacima koji nisu znali o čemu se radi, i svaki od njih je tekst prepoznao kao konverzaciju sa detetom uzrasta 15 meseci.\nVođa tima koji je radio na projektu je Jason Hutchens, koji se posvetio upravo rešavanju problema konverzacije sa kompjuterom. Za sličan softver je 1996. godine i dobio nagradu Loebner, koji se dodeljuje za najbolja rešenja u oblasti koverzacije na relaciji čovek-kompjuter.


ĐUKANOVIĆ REZOLUTAN: 'Branićemo Crnu Goru svim sredstvima!' | Slobodna Bosna\nĐUKANOVIĆ REZOLUTAN: "Branićemo Crnu Goru svim sredstvima!"\n"Današnja ocjena bezbjednosne situacije u Crnoj Gori je nepovoljnija nego prije godinu, ali vjerujem da ima osnova da Crna Gora sačuva stabilnost", poručio je Milo Đukanović, ponovivši stav DPS-a, partije na čijem je čelu, da će Crnu Goru braniti svim sredstvima.\n- Vjerujem da će to moći da se uradi u institucijama države. Crna Gora je do sada pokazala kapacitet da sačuva svoju nezavisnost, uprkos malignim uticajima, prvenstveno Rusije usmjerenog prema EU i SAD.\n- Apsolutno sam uvjeren da smo u stanju da zaštitimo temeljne vrijednosti crnogorskog društva, apsolutno sam odlučan da branimo tekovine savremene Crne Gore. Ja smatram da je ova generacija ljudi koji žive u Crnoj Gori ostvarila svoje životno djelo obnovom crnogorske nezavisnosti i imamo odgovornost da tu tekovinu sačuvamo - naveo je Đukanović.\nKako je naveo, "u prethodnih 25 godina Crna Gora je pokazala umijeće da sačuva mir i multietnički sklad, uprkos prijetnjama tadašnje vlasti u Beogradu".\n„Branićemo je svim sredstvima, kao što sam rekao, i iz šume, nećemo se valjda tu razlikovati u odnosu na generacije naših predaka. Kako mislite da se Crna Gora odbranila kroz prethodne vjekove, otkud Crnoj Gori deset vjekova državnosti? Tako što nije branjena u parlamentu, nego oružjem, u šumi“, rekao je Đukanović.


Kako je Tramp nervirao i zabavljao evropske lidere? - Svet - Dnevni list Danas\nPočetna » Svet » Kako je Tramp nervirao i zabavljao evropske lidere?\n4Piše: M. K. 10. novembra 2020. 07.57 Izmenjeno: 07.58\nFoto: EPA-EFE CHRIS KLEPONIS POOL\nMeđutim, primećuje politico.eu, njegov otac nije stekao mnogo prijatelja u Evropi tokom predsedničkog mandata koji se bliži kraju.\nNaprotiv, kako ukazuje portal, Tramp je „rekao ili uradio dosta stvari koje su zapanjile, iritirale (a potajno zabavljale) Evropljane“.\nTako je početkom 2016. kada je bio samo predsednički kandidat, rekao da je Brisel „jazbina“ zbog, kako je naveo, nedovoljne „asimilacije“ muslimanskog stanovništva.\n„Odete u Brisel – u Briselu sam bio davno, pre 20 godina, prelep je, sve tamo je prelepo – i vidite da je tamo trenutno kao da živite u jazbini“, rekao je u jednom TV intervjuu.\nDva meseca posle inauguracije primio je Angelu Merkel u Ovalnoj kancelariji, ali nije izgledao baš oduševljeno što je domaćin nemačke liderke.\nU jednom ispostavilo se da američki predsednik odbija da se rukuje s kancelarkom, „najverovatnije natmuren zbog nemačkih troškova na odbranu i trgovinskog deficita“.\nNa samitu NATO u Briselu 2017. Trampa je uhvatila kamera kako gura Duška Markovića, tadašnjeg premijera Crne Gore, da bi, kako se ispostavilo, stao u prvi red za slikanje sa ostalim liderima alijanse.\nIzgledao je, podseća portal, zadovoljan sobom, te je poravnao sako i nasmešio se u kamere.\nTe iste 2017. je bio u zvaničnoj poseti Francuskoj gde se sastao s francuskim predsednikom Emanuelom Makronom i njegovom suprugom Brižit.\nNa video-snimku čulo se da Makronovoj supruzi kaže „u tako ste dobroj formi“, nakon čega se okrenuo francuskom predsedniku i rekao mu „ona je u tako dobroj fizičkoj formi“.\nDodao je: „Prelepo.“\nNaredne 2018. Mond je pisao da iako je Melanija Tramp iz Slovenije, znanje njenog supruga o Balkanu je manjkavo, pošto je održao govor u kojem je tvrdio da je Baltik kriv za rat u Jugoslaviji.\nNa samitu G-7 u Kanadi u junu iste godine svetski lideri, uključujući Merkel, Makrona i tadašnjeg japanskog premijera Šinza Abea su pokušali da ubede Trampa da potpiše memorandum o međunarodnom poretku zasnovanom na pravilima.\nPrema američkom spoljnopolitičkom stručnjaku Janu Bremeru, Tramp je ustao, izvadio dva slatkiša iz džepa i bacio ih pred nemačku kancelarku, rekavši: „Evo, Angela, da ne kažeš da ti nikada nisam ništa dao.“\nTokom svoje zvanične posete Ujedinjenom Kraljevstvu Donald i Melanija Tramp su se sastali s kraljicom Elizabetom II u zamku Vindzor gde predsednik SAD nije primetio da postoji protokol, te je išao ispred monarhinje.\nPo povratku kući je pristalicama rekao da ga je kraljica ostavila da je čeka, kriveći medije što su izveštavali da je kasnio.\nPosetu Britaniji prenosila je televizija, pa se videlo kako kraljica čeka Trampa 12 minuta i gleda na sat.\nU pismu turskom predsedniku Redžepu Tajipu Erdoganu oktobra 2018. o situaciji u Siriji Tramp je naveo: „Istorija će gledati na tebe blagonaklono ako ovo završiš na ispravan i human način. Gledaćete kao đavola zauvek ako se ne dešavaju dobre stvari. Ne budi nepopustljiv. Ne budi budala!“\nZahvaljujući Trampu je nastala i pesmica „Đuzepi je bio veoma, veoma srećan“.\nNaime, kada su SAD poslale medicinsku opremu vrednu više miliona dolara kao pomoć Italiji u martu 2020, na početku pandemije kovida 19, Tramp je rekao za italijanskog premijera Đuzepea Kontea da je „Đuzepi veoma, veoma srećan“ zbog tog gesta, pogrešno izgovarajući njegovo ime, što je izazvalo podsmeh i završilo se pomenutom pesmom.\nAngela Merkel, Donald Tramp, Predsednički izbori u SAD, SADBrisel, Vašington\n10. novembra 2020. u 10.39\nDa. To bi jednog dana mogao da bude odličan naslov za dokumentarni film o Trampu i Americi za vreme Trampa.\n10. novembra 2020. u 11.06\nLako je bilo Cezaru,on je imao sina Bruta,a kako ce proci Tramp sa mamom Merkel jos se ne zna.\n10. novembra 2020. u 12.33\nKako li će ih tek zabavljati Bajden ako postane predsednik?


Izgradnja stambenih i nestambenih objekata Beograd Čuka\nGMB-KORPORACIJA DOO. BEOGRAD\nIzgradnja stambenih i nestambenih objekata Beograd Čukarica\nTrgovačka 85B, 11030 BEOGRAD, ČUKARICA\n...... gmbkor... Prikaži\nPreduzeće GMB-Korporacija posluje uspešno od daleke 1992. godine sa sedištem na adresi Trgovačka 85B, opština Čukarica.\nBavimo se inženjeringom, idejnim rešenjima, izgradnjom, kao i prodajom stambenih i nestambenih objekata, uključujući i administrativne delatnosti oko legalizacije i uknjižbe.\nIza sebe imamo izuzetno veliki broj uspešno realizovanih projekata. Racionalnim rešenjima, dugogodišnjim iskustvom i stručnim znanjem možemo udovoljiti sve zahteve tržišta pod vlastitim sloganom: "brze, kvalitetne i pristupačne usluge" zato što smo cene naših usluga prilagodili domaćem tržištu.\nZa sve informacije nas kontaktirajte telefonom ili putem e-mail-a.


PRIZNANJE NA SUĐENJU NASERU ORIĆU! Mustafić potvrdio: Zajedno smo... | Skandalozno\nPRIZNANJE NA SUĐENJU NASERU ORIĆU! Mustafić potvrdio: Zajedno smo…\nFikret Mustafić zvani Šiptar priznao je da je, o Božiću 1993. godine, zajedno sa komandantom muslimanske vojske u Srebrenici Naserom Orićem učestvovao u napadu na srpsko selo Kravice, kada je podsetimo, ubijeno 49 srpskih civila.\nU pokušaju da svedoči u korist optuženih Orića i Sabahudina Muhića, kojima se sudi za ubistvo tri srpska zarobljenika u okolini Srebrenice i Bratunca, Mustafić je priznao vlastito učešće i učešće Orića u drugom zločinu.\nI drugi svedok odbrane Sabahudin Tutundžić, pokušavajući da zaštiti optužene, nije znao ili nije hteo da odgovori u sastavu koje vojne formacije je uopšte ratovao!\nZbog strogih pravila unakrsnog ispitivanja, tužilac Miroslav Јanjić zadržao je pravo da ovog svedoka naknadno direktno ispita.\nNaser Orić i Sabahudin Muhić optuženi su da su 1992. godine u mestima Zalazje, Lolići i Kunjerac ubili trojicu zarobljenika srpske nacionalnosti – Slobodana Ilića, Milutina Miloševića i Mitra Savića.\nSuđenje će biti nastavljeno 28. marta.\nNapadom na Zalazje rukovodio Naser Orić\nNa suđenju pripadnicima takozvane Armije BiH za zločine počinjene nad srpskim civilima na području Srebrenice i Bratunca, svedok Tužilaštva BiH Zora Petrović posvedočila je da je njen muž ranjen i zarobljen u napadu muslimanske vojske na selo Zalazje 1992. godine, kojim je rukovodio Naser Orić, te da njegove posmrtne ostatke do danas nije pronašla.\nNa suđenju Izetu Arifoviću, Suadu Smajloviću i Amiru Salihoviću, optuženim da su u junu i julu 1992. godine učestvovali u ubistvima srpskih civila na području Srebrenice i Bratunca, Petrovićeva je ispričala da je od Veljka Vasića dobila informaciju da njen muž ranjen i zarobljen 12. jula 1992. godine.\nVasić je, prema iskazu svedoka, bio na tavanu kuće Dragana Rakića u selu Zalazje.\n“Sa Vasićem sam pričala čim se vratio iz Zalazja”, rekla je Petrovićeva i dodala da joj je on rekao da je napadom na Zalazje rukovodio Naser Orić.\nOna je posvedočila da su joj rekli da je njen muž dozivao i molio da ga neko spasi, ali da niko nije mogao jer je to područje bilo izloženo unakrsnoj vatri.\nOrić je optužen zajedno sa Sabahudinom Muhićem za ubistvo tri ratna zarobljenika srpske nacionalnosti u selima oko Srebrenice.\nNastavak suđenja Arifoviću, Smajloviću i Salihoviću najavljen je za 29. mart.\n(Skandalozno.rs, Izvor: Kurir.rs/RTRS)\nBudite prvi sa komentarom na članku "PRIZNANJE NA SUĐENJU NASERU ORIĆU! Mustafić potvrdio: Zajedno smo…"


Tacno.net | predsjednički izbori Archives - Tacno.net\nTag "predsjednički izbori"\n👤tačno.net\t🕔10:25, 22.Dec 2021\nFoto: Hazem Ahmed/Reuters Odbor libijskog parlamenta saopštio je u sredu, 22. decembra, da je “postalo nemoguće održati dugo očekivane predsedničke izbore” koji su zakazani za petak. Ovo zvanično saopštenje je dugo očekivano s obzirom na brojne izazove i pozive da\n👤tačno.net\t🕔10:45, 28.Mar 2015\nNigerijci danas izlaze na biračka mjesta kako bi izabrali novoga predsjednika države. Glavni kandidati za ovu funkciju su Goodluck Jonathan i Muhammad Buhari, a prema svemu sudeći ovo će biti najžešća borba između kandidata od proglašenja nezavisnosti ove zemlje. Izbori\n👤tačno.net\t🕔07:54, 25.May 2014\nU Ukrajini je u nedelju ujutru počelo glasanje na predsedničkim izborima, koje se odvija u senci nasilja na istoku zemlje i otcepljenja krimskog poluostrva. Zvaničnici Ukrajine smatraju da mnoga birališta na istoku zemlje u Donjetsku i Lugansku neće biti otvorena,


Petak, 20.05.2022., 15:10 Petak, 20.05.2022., 15:22\nIz budžeta Republike Srpske biće izdvojeno dodatnih 167 miliona maraka za povećanje plata, penzija, socijalnih i boračkih davanja.\nZbog, kako kažu, ublažavanja udara inflacije rebalansom je predviđeno uvećanje najniže plate sa 590 na 650 KM, ali i jednokratna pomoć od 100 maraka za mlade, penzionere i demobilisane borce VRS.\nNa kritike opozicije da Vlada daje jednokratnu pomoć od 100 KM u svrhu predizborne kampanje, ministar finansija Zora Vidović poručuje da vlast nije kriva što je inflacija u izbornoj godini.\nRadi smanjenja posljedica inflacije i povećanja troškova života, plate zaposlenih u obrazovanju, kulturi, pravosuđu, upravi, javnim službama i Ministarstvu unutrašnjih poslova, od maja su povećane za 10 odsto. Ako se uporede sa platama u regionu, plate u Republici Srpskoj biće manje od plata za iste profesije u Hrvatskoj, a veće od plata u Srbiji, piše UnaWorld.\nrepublika srpskaSrbijahrvatskaplatavisina plate


JUNIORI ČETVRTI NA SVETU Vaterpolisti Srbije izgubili od Mađarske u meču za bronzu - Sportal\nVSS - Vest objavljena: 17:19 - 19.08.2018\nDomaćin šampionata je bio bolji tokom većeg dela meča, imao je u nekoliko navrata prednost od dva gola razlike, ali je na poluvremenu rezultat bio 7:7.\nFantastično su otvorili drugo poluvreme naši reprezentativci i poveli sa 9:7 golovima Nemanje Stanojevića i Kristijana Šulca. Vaterpolisti Srbije su u poslednji period ušli sa prednošću od jednog gola - 11:10.\nIpak, pojačali su igru Mađari u četvrtoj četvrtini, pa su uspeli da dođu do preokreta i bronzane medalje. Najpre su poveli sa 13:12, da bi Marko Radović promašio petarac, a onda je najbolji igrač meča Bobis Botand stavio tački na ovaj susret.\nNajefikasniji kod pobednika je bio pomenuti Botand sa pet golova. U našoj selekciji nabolji su bili Radović sa četiri i Arsenije Mitrović koji je postigao tri gola.\nSportovi na vodi Juniorska vaterpolo reprezentacija Srbije Juniorska vaterpolo reprezentacija Mađarske Juniorsko evropsko prvenstvo u vaterpolu


Granična policija u Šidu odmah ih pročitala: Bugarin i Makedonac pali zbog droge\nŠID - Granična policija i policija u Šidu uhapsile su 47-godišnjeg državljanina Bugarske i 41-godišnjeg makedonskog državljanina, zbog sumnje da su pokušali da prokrijumčare iz zemlje ukupno 171 tabletu sa liste psihoaktivnih supstanci. Njima se… »\nPolicija Republike Srpske uhapsila je na Jahorini Slobodana Milutinovića, zvanog Sloba snajper iz Novog Sada, javljaju mediji u BiH. Milutinović je, navode, kontroverzni čelnik Fudbalskog kluba Kabel i dobro je poznat policiji. Presudom Osnovnog suda u… »\nSrpski centar Nikola Jokić pružio je još jednu fenomenalnu partiju u NBA šampionatu i 50. tripl-dabl učinkom u karijeri, devetim u ovoj sezoni, predvodio Denver do ubedljive pobede u gostima nad Milvokijem sa 128:97. Jokić je za 36 minuta na terenu… »\nEpidemiolog i član Kriznog štaba Predrag Kon izjavio je da je Srbija daleko od uvođenja vanrednog stanja, jer je to procedura. „Proaktivno treba raditi, mi smo do sada kasnili oko dve nedelje. Samim tim što nema te operabilnosti da se odmah može… »\nOsumnjičen da je pucao u izlog restorana u centru Beograda\nPripadnici beogradske policije brzom i efikasnom akcijom uhapsili su B. P. (39) zbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija. Sumnja se da je on juče… »\nDžon Jovanović više nije na čelu regionalne kancelarije međunarodne Američke razvojne finansijske korporacije (DFC) u Beogradu, prenose mediji, pozivajući se na agenciju Tanjug. Jovanović je to rekao na onlajn konferenciji Fondacije Ane i Vlade… »\nOptužnica protiv organizatora žurke na Tašmajdanu na kojoj je bilo 700 ljudi\nPrvo osnovno javno tužilaštvo u Beogradu podnelo je optužni predlog protiv dvojice odgovornih za organizovanje masovne žurke u klubu "Musk machine" na Tašmajdanu 13. februara, na kojoj je zatečeno više od 700 gostiju. Optuženi su direktor firme G… »\nNova pre 22 minutajoš 20 povezanih\nSlobodna Evropa pre 53 minutajoš 55 povezanih\nNesprovođenje mera i novi sojevi uticali na pogoršanje epidemiološke situacije u Srbiji\nBujanovačke pre 3 satajoš 21 povezana


Četvrtak, 05 Decembar 2013 11:25\nLETNJA POZORNICA NA TRGU PARTIZANA\nTokom projektovanja Trga partizana u Užicu, šezdesetih godina dvadesetog veka, kao deo projekta Partera, u prostoru između Narodnog pozorišta i zgrade Vesti planirana je izgradnja otvorene, Letnje pozornice. Projekat nije realizovan do danas, mada je sačuvan veliki broj skica pomoću kojih je moguće rekonsturisati šta je nameravano.\nLetnja pozornica je planirana da bude funkcionalno povezana sa zgradom Narodnog pozorišta. Preciznije, planirano je da bude deo građevine i deo imovine za naš grad veoma važne kulturne institucije.\nUtorak, 10 Decembar 2013 08:48\nOtkazana predstava "Spletka i ljubav"\nPredstava "Spletka i ljubav" zakazana za utorak 10. decembar 2013. godine otkazana je zbog bolesti glumca.\nUtorak, 24 Decembar 2013 08:25\nPremijera predstave "LOS YUGOSLAVOS"\nDramsko delo “LOS YUGOSLAVOS” Huana Majorge, jednog od najperspektivnijih španskih pisaca, imaće praizvedbu sredinom decembra u Beogradu, Lazarevcu i Užicu, u režiji Stevana Bodrože. Lazarevački Puls teatar, Narodno pozorište Užice i Bitef teatar u Beogradu su koproducenti ovog dramskog teksta.\nGlavne uloge su poverene Andreju Šepetkovskom, Bojani Zečević, Darku Bjekoviću i Ani Jovanović, a ostatak ansambla čine glumci Puls teatra i plesači Bitef teatra.\nPremijerna izvođenja zakazana su za 16. decembar u BITEF TEATRU, 17. i 18. decembar u PULS TEATRU u LAZAREVCU i 24. i 25. decembra u NARODNOM POZORIŠTU UŽICE\nPonedeljak, 02 Decembar 2013 11:17\nPrva proba predstave "Snežana i sedam patuljaka"\nU Narodnom pozorištu Užice u toku je prva proba predstave "SNEŽANA I SEDAM PATULJAKA", po tekstu Ljubivoja Ršumovića, u režiji Branka Popovića.\nČetvrtak, 28 Novembar 2013 12:28\nUspešno gostovanje u Požegi\nNarodno pozorište Užice je u utorak i sredu gostovalo u Požegi sa predstavama "Trtica rajske ptice", Branka Dimitrijevića Bahusa u režiji Nikole Zavišića i "Narodni poslanik", Branislava Nušića,u režiji Slavenka Saletovića. Dva izvodjenja dečje predstave i jedno izvodjenje Nušicevog poslanika pogledalo je 1050 gledalaca što je podatak vredan svake pohvale.\nHvala još jednom divnoj požeskoj publici na svim aplauzima kojima su pozdravili članove ansambla našeg pozorišta. Naš dobar glas je i vaš.\nSreda, 27 Novembar 2013 08:06\nU sredu 27. novembra 2013.godine Narodno pozorište Užice gostuje u Požegi sa predstavom "Narodni poslanik", po tekstu Branislava Nušića, u režiji Slavenka Saletovića, sa početkom u 20,00h.\nUtorak, 26 Novembar 2013 07:48\nU utorak 26. novembra 2013.godine Narodno pozorište Užice gostuje u Požegi sa predstavom "Trtica rajske ptice", po tekstu Branka Dimitrijevića, u režiji Nikole Zavišića, sa početkom u 11,00h i 12,30h.\nČetvrtak, 12 Decembar 2013 19:05\nU četvrtak 12.decembra 2013.godine na sceni Narodnog pozorišta Užice biće izveden GALA KONCERT KONSTANTINA KOSTJUKOVA I ZVEZDA BEOGRADSKOG BALETA. Na programu će biti delovi najpopularnijih ostvarenja iz oblasti klasičnog baleta (Labudovo jezero,Uspavana lepotica,Don Kohot), neoklasičnog baleta (Grk Zorba,Kraljica Margo, Dr Džekil i mister Hajd) i modernog baleta (Ko to tamo peva).\nKoncert počinje u 20,00 časova.\nCena ulaznica je 600 dinara parter sredina i 500 dinara strane partera i balkon.\nDobro došli u Narodnog pozorište.\nPonedeljak, 04 Novembar 2013 13:09\nUŽIČANI ĆE VIDETI ODLIČNE PREDSTAVE\nŠest takmičarskih predstava koje će publika moći da vidi kombinacija su starih i mladih, klasike i moderniteta, mladih autora ( Tanja Šljivar) i starih bardova (Handke i Materić, Dostojevski), kombinovanje mlade energije, zapitanosti i bunta u odnosu na aktuelnu situaciju, rekao je selektor 18.JPF Bojan Munjin.\nPonedeljak, 04 Novembar 2013 13:02\nPočelo je prvo uređene fasade zgrade NP Užice od njenog otvaranja 1967. Izvođač je JP „Stan“, a rok za završetak ove faze radova je Nova Godina.\nPonedeljak, 04 Novembar 2013 12:42\nŠTA ĆE SUTRA S' NAMA BITI?\nBilo je i siromašnijih vremena kada su ljudi bili sretniji, ocenio je Bojan Munjin selektor 18. JPF, a danas se sve pretvorilo u brzo, jeftino, novčano. Zbog toga zapitanost o smislu ljudske egzistencije i slogan Festivala „Šta će sutra s’nama biti?“ iz dela „Zločin i kazna“ F.M.Dostojevskog.\n„Bez želje da budemo dramatično kataklizmični verujemo da smo pogodili vezu između slogana, plakata i predstava, i da će publika izaći sa predstava punijeg srca,“ ocenio je Munjin na čiji predlog je odabran slogan ovogodišnjeg Festivala.\nSreda, 06 Novembar 2013 08:28\nGostovanje u Ljuboviji\nU sredu 6. novembra 2013. godine Narodno pozorište Užice gostuje u Ljuboviji sa predstavom "Kraj vikenda", po tekstu Moma Kapora, u režii Lilijane Ivanović, sa početkom u 19,00h.\nUtorak, 05 Novembar 2013 08:19\nGostovanje u Ivanjici\n5. novembra 2013. godine Narodno pozorište Užice gostuje u Ivanjici sa predstavom "Čorba od kanarinca", po tekstu Miloša Radovića, u režiji Boška Dimitrijevića, sa početkom u 20,00h.\nPonedeljak, 04 Novembar 2013 11:37\n04. novembra "Došljaci" na velikoj sceni\nPosle dužeg vremena, na velikoj sceni Narodnog pozorišta Užice, 04. novembra 2013. godine sa početkom u 20,00h, možete pogledati predstavu "Došljaci", po tekstu Milutina Uskokovića, u režiji Aleksandra Saše Lukača.\nUtorak, 29 Oktobar 2013 09:55\nDani Zorana Radmilovića: Vladimir Kurćubić dobitnik Zoranovog brka\nTreće festivalske večeri 22. „Dana Zorana Radmilovića“ u Zaječaru, pozorišnoj publici predstavio se ansambl pozorišta iz Užica, i to predstavom „Svečana večera u pogrobnom poduzeću“ u režiji Snežane Udicki. Vladimir Kurćubić, drugi je dobitnik Zoranovog brka, za bravurozno tumačenje lika Murine.\nPonedeljak, 28 Oktobar 2013 12:12\nU ponedeljak 28. oktobra 2013. godine Narodno pozorište Užice gostuje u Kragujevcu sa predstavom "Svečana večera u pogrebnom poduzeću", po tekstu Iva Brešana, u režiji Snežane Udicki, sa početkom u 20,00h.\nNedelja, 27 Oktobar 2013 12:06\n22. Festival "Zoranovi dani"\nU nedelju 27. oktobra 2013. godine Narodno pozorište Užice učestvuje na 22. Festivalu "ZORANOVI DANI" u Zaječaru, sa predstavom "Svečana večera u pogrebnom poduzeću", po tekstu Iva Brešana, u režiji Snežane Udicki, sa početkom u 20,00h.\nSreda, 23 Oktobar 2013 09:30\nGostovanje u Prijepolju\nU sredu 23. oktobra Narodno pozorište Užice gostuje u Prijepolju sa predstavom "Čorba od kanarinca", po tekstu Miloša Radovića, u režiji Boška Dimitrijevića, sa početkom u 20,00h.\nPonedeljak, 21 Oktobar 2013 09:19\nREDOVNA PRODAJA KOMPLETA KARATA ZA XVIII JPF\nOd 21. oktobra počinje redovna prodaja kompleta karata za XVIII JPF po ceni od:\n6.500,00 dinara (parter sredina)\n5.500,00 dinara (parter strane i balkon)\nNačin plaćanja: preko administrativne zabrane ili čekova građana, do kraja decembra.\nPetak, 18 Oktobar 2013 10:11\nPRETPRODAJA KOMPLETA KARATA ZA XVIII JPF TRAJE DO 18. OKTOBRA\nDo 18. oktobra traje pretprodaja kompleta karata za XVIII JPF po ceni od:\n5.500,00 dinara (parter sredina)\n4.500,00 dinara (parter strane i balkon)\nIskoristite pogodnosti i nabavite svoj komplet na vreme!


Prvi put u Srbiji: FIRST® LEGO® League Explore - LookerWeekly.com magazin\n· 21/01/2022 ·1 min read\nPrijave timova otvorene su do kraja januara\nPo prvi put u Srbiji će biti organizovan FIRST LEGO® League Explore program za decu uzrasta od 6 do 10 godina. Organizatori su Fondacija 1%, organizacija SerbianTech i Super Glavce, a domaćin programa je Savremena osnovna škola u čijim prostorijama će se u maju mesecu organizovati Explore festival. Cilj programa je da uvede decu u svet robotike, tehnologije i nauke. Prijave timova otvorene su do kraja januara.\nProgram je osmišljen na taj način da deca zajedno sa svojim mentorom mesecima pripremaju i osmišljavaju Inovativni projekat na zadatu temu, prave panele i prezentacije, kao i motorizovani model koji je napravljen od lego kockica. Na ovom putovanju deca uče kako da kritički razmišljaju, rade u timu, a ujedno otkrivaju svet tehnologije i robotike.\nZa program se mogu prijaviti ekipe dece uzrasta od 6 do 10 godina. Jedan tim se može sastojati od minimum 2 i maksimum 6 članova koji će biti predvođeni jednom odraslom osobom – mentorom (minimalna starost je 18 godina). Od mentora se ne očekuje da poseduje posebna tehnička znanja već da uživa u radu sa decom, motiviše ekipu i bude u kontaktu sa organizatorima Explore programa. Takođe, mentor bi trebalo da bude zainteresovan za tehnologiju i nauku. Tokom pripreme za program, ekipa će moći da komunicira sa profesionalcem u polju izazova koji je zadat te godine.\nPlaćanjem kotizacije za učešće u Explore programu, timovi dobijaju Explore set (različiti LEGO elementi i kocke, minifigurice, ploče i uputstvo za građenje), resurse za mentore, vodič za pripremu, kao i radnu svesku za svaki tim. U kotizaciju nije uključen Robot set (LEGO® Education SPIKE™ Essential ili WeDo Set) koji je neophodan da ekipe poseduju kako bi učestvovale u programu. Ukoliko ekipe nemaju Robot set, mogu se javiti organizatorima za pomoć oko nabavljanja.\nPorodična avantura Škola magičnih životinja\nTimove možete prijaviti na sledećem linku do kraja januara. Sva obaveštenja vezana za program možete pratiti na zvaničnom sajtu, instagram profilu i fejsbuk stranici.\nPredstavljanje lampe sa motivima Beograda po dizajnu Monike Lang\nU BIOSKOPE JE STIGLA HEROINA ČUDESNA ŽENA 1984\nVICEROY HOTELS & RESORTS NAJAVLJUJE OTVARANJE HOTELA VICEROY KOPAONIK


RTCG - Radio Televizija Crne Gore - Nacionalni javni servis :: Košarka :: Podgorica i Play off potpisali ugovor o saradnji\n03. 07. 2020. 15:27 >> 15:24 0\nCILJ STVARANJE IGRAČA\nKošarkaški klub Podgorica ne misli samo na seniorski tim i nije opterećen rezultatima već želi da predstavlja bazu iz koje će izlaziti reprezentativci, saopšteno je iz tog kluba. Podgorički klub, koji je početkom sedmice promovisan u člana ABA druge lige, objavio je da je u tom cilju dogovorio saradnju sa KK Play off. Prema toj saradnji, talentovani dječaci iz tog kluba biće dio Podgorice u mlađim takmičarskim kategorijama.\n"Podgorica od narednog mjeseca kreće sa besplatnom školom košarke, a koliko nam je važno da na pravi način u ovaj sport uvedemo što više klinaca najbolje potvrđuje i podatak da će upravo najmlađi, baš poput prvotimaca, imati priliku da treniraju u Bemax arena, gdje će imati uslove poput profesionalaca", rekao je Vujičić.\n"Naša seniorska ekipa ima jasan cilj da razvija mlade igrače, odnosno crnogorske talente, a ovo je dobra priča da se proširi baza. Imamo sjajne uslove, velika stvar je da je članarina besplatna, a kvalitet će sam isplivati", kazao je Kašćelan.\n"Nije lak prelazak iz juniorskog u seniorski staž. Imaćemo, uz regionalno takmičenje, priliku da igramo Prvu i B ligu, što će doprinijeti da svi imaju veliki broj mečeva, tako da je na nama da radimo i koristimo maksimalno idealne uslove", rekao je Kašćelan.\n“To je još jedan dokaz profesionalnosti i kvaliteta rada u našem klubu. Naša želja je da djeca budu usmjerena na pravi način i pripremljena za sve izazove koje nosi ozbiljno i profesionalno bavljenje sportom, i da u doglednoj budućnosti članovi kluba postanu nosioci igre crnogorske reprezentacije", rekao je Vujičić.\n"Kroz fuziju naš klub će postati dio sistema koji je u ne samo u Crnoj Gori prepoznat kao sistem u kome sportisti imaju sve neophodne preduslove za kvalitetan rad i napredak. Ubijeđeni smo da ćemo ovakvom integracijom dvije lijepe sportske priče za veliki broj djece obezbijediti najbolje uslove po najvećim svjetskim standardima", rekao je Vukčević.\n"Očigledno drugačiji put. Poslije četiri godine u Realu i mogućnosti da ostane tamo i izbora nekoliko španskih klubova odlučili smo se za KK Podgorica. To najbolje potvrđuje koliko vjerujem ovom klubu u razvoju sa mladim igračima, posebno u tom segment na putu između juniora i seniora i vjerujem da je ovo pravi potez za Stefana", rekao je njegov otac, Zoran Vukčević.


Ministar Ljajić i gradonačelnik Gvozdenović na štandu Valjeva na Sajmu turizma u Beogradu | Marsh online\nMinistar Ljajić i gradonačelnik Gvozdenović na štandu Valjeva na Sajmu turizma u Beogradu\n„Najvažnije je direktno ulaganje u razvoj turizma i infrastrukture u turističkim mestima. Bavićemo se rešavanjem problema kanalizacije na Divčibarama, kao i putnom mrežom. Među prvim projektima koje ćemo realizovati biće izgradnja trim staze, vidikovca i biciklističke staze na Divčibarama. Turisti žele kvalitetnu uslugu i ponudu, a to nije izvodljivo bez finansinskih ulaganja“, naglasio je ministar rada, zapošljavanja i socijalne politike u Vladi Republike Srbije Rasim Ljajić prilikom posete štandu grada Valjeva i Turističke organizacije Valjeva na Međunarodnom sajmu turizma u Beogradu.\nMinistar Ljajić je ovom prilikom dogovorio sa gradonačelnikom grada Valjeva dr Slobodanom Gvozdenovićem i predsednikom opštine Mionica Bobanom Jankovićem, da u najskorije vreme poseti Valjevo i Mionicu kako bi dogovorili konkretne korake u vezi ulaganja u razvoj turizma na Divčibarama i u Banji Vrujci.\n„Valjevo i ceo region, zajedno sa Divčibarama, Mionicom i Osečinom predstavljaju jedinstvenu zajedničku tirustičku destinaciju. To je jedna od 18 prioritetnih destinacija u našoj Strategiji razvoja turizma i sa gradonačelnikom Valjeva i predsednikom opštine Mionica smo dogovori vrlo brzo posetu kako bi videli šta možemo da uradimo, pre svega kako da pokrenemo Divčibare, kako da iskoristimo potencijale koje ima Mionica sa Banjom Vrujci. Moramo dodatni napor da uložimo kako ti dragoceni prirodni resursi ne bi ostali samo potencijali, već da ih pokrenemo i ostvarimo turistički promet. Moramo učiniti sve kako bi doprineli rastu turističkog prometa na nivou cele Srbije“, rekao je ministar Ljajić.\nGradonačelnik Valjeva dr Slobodan Gvozdenović tokom posete Sajmu turizma i štandu Valjeva, ocenio je da je na jednoj ovakvoj manifestaciji važno videti ponudu drugih gradova i zemalja, ali da je najvažnije turističku ponudu valjevskog kraja podići na viši nivo.\n„Najviše me zanima šta mi možemo da ponudimo Srbiji i Evropi. Valjevo ima šta da ponudi, pre svega Divčibare, a mi kao lokalna samouprava smo bacili akcenat na Divčibare. Nedavno smo boravili u Nemačkoj, zamenik gradonačelnika i ja gde smo razgovarali u vezi konkretnih projekata kada su fondovi ekologije Evropske unije u pitanju, sa posebnim akcentom na Divčibare. Nama je cilj da što pre uradimo infrastrukturu na Divčibarama, pre svega kanalizacionu mrežu. To je jedan od najznačajnijih projekata i ako to budemo uspeli da počnemo u ovoj godini, to će biti značaja korak. U planu je otvaranje još jedne ski staze na Divčibarama koja će imati kategoriju plave staze i biti pogodna za početnike. Kada govorimo o turističkoj ponudi Valjeva ona je bogata, tu su naši manastiri, venac valjevskih planina, ali i reka Gradac. Valjevo je grad koji ima dobar geografski položaj i zato moramo zauzeti dominantno mesto u Zapadnoj Srbiji. Postoji inicijativa i da se oformi regionalna turistička organizacija, a posebnu pažnju u narednom periodu ćemo posvetiti razvoju zdravstvenog turizma“, istakao je gradonačelnik Gvozdenović u izjavi medijima na Sajmu u Beogradu. On je dodao i to da će Jovan Memedović, novinar RTS-a, 4. marta na Gradcu snimati emisiju o reci koja je po mnogo čemu jedinstvena u Srbiji, što je još jedna prilika za kvalitetnu promociju dragocenih prirodnih resursa Valjeva.\n39. Međunarodni sajam turizma u Beogradu, koji je ove godine okupio preko 1100 izlagača iz 56 zemalja, trajaće do 26. februara. Na izuzetno posećnom štandu Valjeva predstavljena je turistička ponuda našeg kraja sa akcentom na Divčibare, a svoju ponudu smeštajnih kapaciteta predstavili su i hotelijeri sa Divčibara: hotel Heba, vila Plamenac, hotel Divčibare.\nPrethodno : IZDAJEM LOKAL 21kvm, SLOBODAN OD 01.03., KARAĐORĐEVA 165/B (GREDINA ZGRADA) 064/ 240-63-62\nSledeće : PRODAJEM GARSONJERU, U BEOGRADU, ISPOD VUKA 063/ 783-0-991


Počela eksproprijacija u Vitezu, slijede Novi Travnik i Travnik - Bug.ba - Info portal Bugojno\nPočela eksproprijacija u Vitezu, slijede Novi Travnik i Travnik\nRebalansom Budžeta Federacije BiH za 2018. godinu predviđena su sredstva za izgradnju brze ceste Lašva-Travnik.\nNakon što je Dom naroda Parlamenta F BiH usvojio Rebalans budžeta za 2018. godinu, JP Autoceste FBiH su pokrenuli aktivnosti na pripremama o čemu je direktor Adnan Terzić informirao predsjednika Federacije BiH Marinka Čavaru.\nPotrebno je još i usvajanje Rebalansa budžeta za 2018. godinu u Zastupničkom Domu PFBiH. Obzirom da je započela građevinska sezona, razgovarali su o ubrzanim pripremama za početak izgradnje Brze ceste, kako bi se nakon usvajanja Rebalansa što prije mogla početi gradnja.\nSložili su se da je neophodno što prije da Zastupnički dom PFBiH usvoji Rebalans budžeta za 2018. godinu i stvoriti uvjete da JP Autoceste FBiH pristupe raspisivanju natječaja za izvođenje radova.\nDirektor Terzić je informirao predsjednika da je JP Autoceste FBiH odmah nakon Odluke Doma naroda Parlamenta FBiH, uz punu suradnju Općine Vitez, pokrenuli proces eksproprijacije i da očekuju da općina Novi Travnik i Travnik na isti način pristupe stvaranju uvjeta za izgradnju.\nZa realizaciju ovog projekta neophodna je daljna dobra suradnja Srednjobosanskog kantona i općina kroz koje prolazi brza cesta, a posebno usvajanje Odluke Zastupničkog doma Parlamenta FBiH o Rebalansu budžeta za 2018. godinu.


BAJRAMSPAHIĆ: Izvještaj EK najlošiji u posljednjih šest godina – Portal Luca\nBAJRAMSPAHIĆ: Izvještaj EK najlošiji u posljednjih šest godina\nOd te dvoje skale, kako navodi, jednom skalom se mjeri nivo spremnosti, drugom nivo napretka.\n“Kada sve ocjene za sva poglavlja pretvorimo u brojeve, a to je moguće jer postoji skala sa 5 nivoa, inače praksu pretvaranja ovih ocjena u borojeve je započeoa Institut alternativa i to se kasnije prenijelo na čitav ragion, pa smo mi mogli da uporedimo cio region, dakle kada se sve ocjene saberu i podijele sa brojem poglavlja, ukupna ocjena Crne Gore ove godine je 3,03, što je najniža ocjena u posljednjih šest godina od kad postoje mjerenja”, kaže Bajramspahić.\nOna je navela i da je 90% poglavlja ocijenjeno trojkom, koja znači ograničeni napredak, koji je između – nema nikakvog napretka i dobar napredak.\n“To znači da dominira neko osrednje stanje, a da bi zatvarali poglavlja nama treba izuzetno. Nama trebaju značajni iskoraci u svim poglavljima da bi došli do napretka”, poručila je Bajramspahić.\n“Tako da, ako formalno posmatramo mi jesmo lideri regiona, a da li to suštinski znači da mi nemamo ozbiljne probleme – ne. Mi imamo veoma složene probleme koji su se u posljednih godinu dana dodatno zakomplikovali”, poručila je Beajramspahić i dodala da ovaj izvještaj pokazuje i mnoge nove probleme.\nOna je saopštila i da nas trvenja unutar vladajuće kolacije drže u blokadi.


26/03Jermenija vs FinskaUkupno pogodaka - iznad/ispodtip: Manje 2.50\nObe reprezentacije poražene su u prvom kolu, i samim tim umanjile šanse za plasman na Evropsko prvenstvo.\nJermenija je gostovala na Grbavici, gde je poražena od Bosne i Hercegovine 2:1. Imali su gosti svoj dobar period igre, uglavnom između prvog i drugog gola Bosanaca, ali nisu uspeli da ga krunišu golom. Posle drugog gola domaćina sve je bilo rešeno, a pogodak, koji je sa bele tačke postigao Mkitarjan u sudijskoj nadoknadi, samo je ublažio poraz. Sada je Jermenija u teškoj situaciji, grupa je zahtevna, tu su i Italija i Grčka, a oni nisu uspeli da preko Lige nacija izbore baraž, tako da je sva prilika da će još jedno veliko takmičenje gledati preko televizora.\nFinci su u boljoj situaciji od domaćina, utoliko što imaju baraž preko koga će moći do Evropskog prvenstva, pošto su u svojoj grupi Lige nacija osvojili prvo mesto. Bili su jedno od prijatnijih iznenađenja novoformiranog takmičenja, jer su iza sebe ostavili selekcije kao što su, bivši prvak Evrope Grčka i Mađarska. Ni u baražu im neće biti lako, tu su Norvežani, Srbija i Škotska, pa će im trebati mnogo sreće. U prvom kolu kvalifikacija za EP gostovali su u Italiji, i verovatno ni sami nisu očekivali ništa više od poraza. "Azuri" nisu bili na Mundijalu, pa im je odlazak na kontinetalni šampionat prioritet. Finska je poražena sa 2:0, pa bi ih novi neuspeh doveo u neprijatnu situaciju.\nTeško je proceniti ko je favorit u ovom duelu. Možda gosti imaju nešto kvalitetniji tim, ali se igra u Jerevanu, pa to uvećava šanse domaćina. Jermenija će igrati na pobedu, jer jedino tako ostaju u trci za jedno od prva dva mesta, dok Fincima i bod može da bude od koristi, ako u nastavku budu uspešni protiv direktnih konkurenata. Izbeći ćemo konačan ishod i predložiti vam da odigrate na golove, kojih neće biti mnogo. Predlog je 0-2 gola, za koji je u kladionici 1xbet kvota 1.62.


Kako postupati u slučaju naplate poziva prema besplatnoj liniji! - Akta.ba\n07.03.2019 08:30:20 / Izvor: Akta.ba\nEuroExpress brza pošta obavještava korisnike usluga da, ukoliko primjete da im se poziv prema besplatnoj liniji 0800 51 100 naplaćuje, slučaj mogu da prijave na e-mail adresu sugestije@euroexpress.ba kako bi tehnička podrška istražila razloge koji su doveli do naplate ostvarenih poziva.\nIz kompanije napominju da jedino domaći telekomunikacioni operateri imaju mogućnost da naplate poziv prema brojevima telefona koji su besplatni za pozivanje, kao što je to slučaj sa brojem 0800 51 100 Call Centra EuroExpress-a.\nS obzirom da EuroExpress svaki poziv prema besplatnoj liniji plaća, kako bi za korisnike poziv bio besplatan, samim tim ne postoji mogućnost kao ni način da EuroExpress izvrši bilo kakvu naplatu poziva.\nU tom smislu, svaka žalba na naplatu se upućuje prema nadležnom operateru, nakon što se dokaže da su pozivi prema besplatnoj liniji i ostvareni sa dostavljenog telefonskog broja korisnika.\nKrajnju odluku o nadoknadi materijalne štete donosi telekomunikacioni operater zbog čijeg propusta je naplata i izvršena.\nEuroExpress brza pošta moli korisnike usluga za razumijevanje za ovakve situacije, te ističu da stoje na raspolaganju za sva dodatna pojašnjenja, kao i za pomoć u rješavanju spornih situacija.\nTAGOVI: euroexpress brza pošta besplatna linija call centar 0800 51 100


PERGOLA SMOOTH • Tende za terase, tende za balkone, tende Beograd, Suncobrani prodaja, Sunlab DOO |\nSMOOTHpokretni krovni sitem, koji predstavlja elegantno rešenje za otvoreni prostor. čime se dati prostor može koristi u svim vremenskim uslovima. Sistem nudi otpornost na vetar do klase „Beaufort 11“ (do 117km/h) i dizajniran je za sve vremenske uslovime (kiše, grad ili sunce).\nSMOOTH sistem se proizvodi po merama, pri čemu se koriste visoko extrudirani (6063) aluminijumski profili sa završnim slojem plastifikacije nanešen u prahu što daje ukupne superiorne performanse za spoljašnju primenu proizvoda. Svi vezivni elementi, (šrafovi, pinovi,…) su od nerđajućeg čelika (inox) kako bi se osigurao produžen vek trajanja.\nSMOOTH profili dimenzija 110 x 160 mm su dizajnirani sa jedinstvenim vodotesnim bočnim kanalima koji omogučavaju lakše vezivanje sa strukturom pergole i na taj način omogućava projekcije do 10m a standardna širina je do 13m. Zahvaljujući datim dimenzijama Smooth može da ponudi i do 130m2 zaštitne površine samo sa jednim dodirom dugmeta na daljinskom upravljaču a moguće je i povezivanje više sistema gde sa Suntech-ovim patentom za povezivanje zvanim „Strom Channel system“ se obezbedjuje 100% vodootpornost.\nSMOOTH sistem uključuje integrisani oluk sa internom drenažom, što omogućava odvodnjavanje čak i u najgorim kišnim uslovima.\nSrce sistema Smooth pokreće Suntech F3 koji ima osam osovinskih klizača (Svaki F3 klizač može da podnese opterećenje od 600kgs) koji uključuju trostruki spoj zaštite sistema i koji radi u kombinaciji sa zupčastim kaišom kojem je unutrašnjost ojačana sa nerđajućim čeličnim kablovima koji pružaju vučnu snagu od preko 966kg. Ova tenzija koja se primenjuje na membrani platna sa padom od 6 stepeni omogućuje bezbedan odvod vode.


Degenek definitivno odlazi iz Zvezde, klubu 800.000 evra – Sport\nAustralijski fudbaler Miloš Degenek definitivno će ove zime napustiti Crvenu zvezdu, potvrdio je predsednik kluba Svetozar Mijailović.\n„Zahvaljujem se Degeneku na svemu što je dao Crvenoj zvezdi. Reč je o nekom ko se uvek pošteno borio za grb kluba i ko je bio deo najvećih uspeha još od Barija i Tokija“, rekao je Mijailović.\n„Nađeno je obostrano prihvatljivo rešenje kojim će i klub biti zadovoljan kao i igrač. Presudila je Miloševa želja da potraži drugi klub jer je svestan da nije bio prva opcija na svojoj poziciji, a da je želeo da bude standardan kako bi igrao za Australiju na Svetskom prvenstvu u Kataru. Ovo je najbolja opcija za sve, a Crvena zvezda želi Milošu mnogo sreće u nastavku karijere, a vrata Crvene zvezde su mu uvek otvorena.“\nNovi klub moraće da plati obeštećenje za Degeneka od 800.000 evra.\nFK Crvena zvezda, Miloš Degenek\nBeograd je domaćin Prvog Svetsog kupa u veslanju čija će nadmetanja na Adi ciganliji trajati...\nDanas je u Skupštini grada ozvaničen početak kampanje „Vreme rvanja“ i najavljeno Svetsko prvenstvo u...


Kraljevska porodica: Ozbiljno će pristupiti ispovijesti Harija i Megan – Borba\nSaopštenje koje je večeras objavila Bakingemska palata prvi je komentar kraljevske porodice poslije dvočasovnog televizijskog intervjua Harija i Megan u emisije Opre Vinfri, u kojoj je vojvotkinja od Saseksa između ostalog otkrila da se suočavala sa rasizmom i lošim tretmanom dok je bila u kraljevskoj porodici.\n“Pokrenuta pitanja su zabrinjavajuća, naročito ona u vezi s rasom. Iako se neka sjećanja mogu razlikovati, ona se shvataju veoma ozbiljno i porodica će se baviti njima u privatnosti”, navodi se u saopštenju u ime kraljice Elizabete Druge.\nU saopštenju se navodi i da će “Hari, Megan i (njihov sin) Arči uvek biti veoma voljeni članovi porodice”.\nBakingemska palata često pokušava da izbjegne uplitanje u kontroverze ćutanjem, ali su optužbe koje je Megan iznijela bile previše štetne po kraljevsku porodicu da je ona morala da odgovori.\nIntervju, emitovan u nedjelju u SAD, a dan kasnije u Velikoj Britaniji, pogodio je kraljevsku porodicu i podijelio ljude širom svijeta.\nDok mnogi navode da iznijete optužbe ukazuju na potrebu za promjenom unutar Bakingemske palate, drugi su kritikovali Harija i Megan zbog verbalnog napada u trenutku dok je 99-godišnji princ Filip, djed vojvode od Saseksa, i dalje u bolnici zbog problema sa srcem.\nMegan je u intervjuu rekla da je pomišljala na samoubistvo jer se osjećala veoma izolovano i jadno u kraljevskoj porodici, i da joj je, kada je tražila mentalnu pomoć, osoblje Bakingemske palate reklo da nije plaćeni službenik.\nKazala je i da je jedan član kraljevske porodice u razgovoru s Harijem izrazio “zabrinutost” zbog moguće boje kože njihovog tada još nerođenog djeteta.


Može li Evropska unija bez ruskih energenata? • Novi treći put\nPresident Joe Biden and European Commission President Ursula von der Leyen speak at press conference, Sunday, October 31, 2021, at La Nuvola Convention Center in Rome. (Official White House Photo by Adam Schultz)\nMože li Evropska unija bez ruskih energenata?\nZa samo nekoliko dana biće tačno jedan mesec od početka oružane invazije Rusije na Ukrajinu, koja je više ne samo ukrajinsko pitanje, već i globalno političko i ekonomsko pitanje broj jedan. Ono što dodatno građanima unosi nemir je to što ne deluje da će se rat tako lako završiti, kao što ne deluje da će neko biti izolovan od posledica razornog sukoba. Kao što je u jednom od prethodnih tekstova navedeno, pored Ukrajine i Rusije kao učesnica sukoba, ovaj rat će najvećim delom osetiti i evropske države. Prvenstveno će se efekti ovog sukoba osetiti u sferi energetike, a samim tim logično i u sferi najvaljene ekološke transformacije ili rastuće inflacije.\nU prethodnom tekstu je analizirano koliko evropski donosioci odluka smatraju ovu krizu ozbiljnom i zašto su zaokreti koji su se desili u prvih par nedelja dobar signal toga. Međutim, uprkos jasno izraženoj želji da se evropske države odvoje od Rusije u energetskoj sferi iz strateških razloga, putevi koji od Rusije vode ka energetskoj nezavisnosti su prilično različiti.\nTrenutno su različite opcije predmet razmatranja i postoji mogućnost da u narednim mesecima dalji plan evropskih država bude mnogo jasniji od trenutnih inicijativa. Razlozi zašto je teško napraviti prekid odnosa sa Rusijom i naći alternativu je strukturne prirode, koji nije samo energetsko pitanje, već ima korene i u evropskom načinu donošenja političkih odluka. Taj način donošenja političkih odluka može imati veliku cenu danas i posledica je višedecenijskog nemara ili pogrešne strategije.\nEvropska energetika i budućnost\nEvropska unija i njene najmoćnije države članice su kroz decenije nakon kraja Hladnog rata pokušavale maksimuzuju svoje ekonomske dobitke plaćajući ih spoljnopolitičkom snagom. Zahvaljujući američkoj garantovanoj vojnoj zašititi i relativno stabilnom okruženju, evropske države su svoju centralnu politiku usmerile na nastavak svog ekonomskog rasta, čak i u paktu sa državama sa kojima nemaju politička slaganja. Iako je takva politika Evropu činila politički ranjivom, ekonomski dobici su bili jasni. Najbolji primer takve politike je saradnja sa Rusijom u sferi energetike.\nIako je od raspada SSSR-a Rusija od kooperativnog odnosa sa Zapadom tokom ’90. postala u drugoj polovini 2000. značajno asertivnija, evropska pozicija je do aneksije Krima bila politički relativno umerena. Razlog za to je sve intenzivnija saradnja u sferi u energetike, a naročito u sferi uvoza prirodnog gasa iz Rusije. Uvoz ruskog gasa je od ’90. do danas porastao više nego duplo, a razlog je što je jeftiniji od drugih izvora, emituje manje CO2 od izvora poput uglja, manje je politički nepopularan od nuklearne energije, a i jeftiniji je za transport i lakši za skladištenje.\nNa drugoj strani, takva sve intenzivnija ekonomska saradnja, koja je trebalo da se dodatno poveća po planovima, značajno slabi spoljnopolitičku poziciju Evropske unije. Evropske sankcije u sektorima koji bi zaboleli Rusiju su teško sprovodive, a da i Evropa ne snosi posledice. Značajan broj bivših evropskih političara danas je blizak Moskvi, poput bivšeg nemačkog kancelara Gerharda Šredera koji je u upravnom odboru Gasproma i Severnog toka, bivšeg austrijskog kancelara Kristijana Kerna koji je bio zaposlen u ruskim železnicama ili bivšeg premijera Finske Eskoa Ahoa koji je bio član nadzornog odobora Sberbanke. Veliki broj političara na populističkoj desnici takođe gaji bliske odnose sa Moskvom, koji su u par situacija imali i direktne dokazane finansijske veze.\nTakva energetska politika, koja bi ruski gas koristila kao srednjeročno rešenje pre veće ekološke transformacije, značajno je oslabila evropsku spoljnopolitičku snagu i manveraski prostor. Manjak takvog manevarskog prostora u međunarodnoj areni, a da evropski građani ne plate ekonomsku cenu, vidljiv je od momenta kada je kriza u Ukrajini prozivela spoljnopolitičku krizu. Nakon nekoliko dekada plaćanja spoljnopolitčkom snagom jasnih ekonomskih dobitaka, evropske države danas moraju da smisle novi put u rešavanju ovog problema i da rade obrnuto. Evropska unija radi veće spoljnopolitičke snage mora da u kratkom roku plati ekonomsku cenu i pronađe alternativne puteve snabdevanja energijom potrebnom za razvoj. Takođe, u takvoj politici mora i da pazi da ne poremeti svoje ciljeve u zelenoj transformaciji i redukovanju štetnih emisija. Na prvi pogled to ne deluje lako i postoje dva ugla koja je potrebno u takvoj analizi razmotriti.\nFosilna goriva kao alat i rizik\nZa razliku od drugih svetskih ekonomskih sila, Evropska unija nije veliki proizvođač fosilnih goriva. Mali broj država ima značajne prirodne resurse koji mogu biti eksploatisani u svrhu proizvodnje energije. To je sa jedne strane dobar motivator u ekološkoj tranziciji, gde su države Evropske unije definitivno najambicioznije i planovi do 2030. za takvu promenu su najbolje razrađeni i najsveobuhvatniji. Manjak jake industrije fosilnih goriva, umanjuje i snagu ovih lobija na političkoj sceni i daje prostor za jake zelene stranke širom Evrope.\nMeđutim, evropske države definitivno ne mogu u ovoj fazi svoje energetske i ekološke tranzicije bez fosilnih goriva. Zbog manjka domaćih izvora, najveći deo tih fosilnih goriva dolazi iz uvoza. Kada se pogledaju izvori tih goriva, Rusija je glavni uvozni partner i za prirodni gas, i za naftu i za ugalj. Političko odvajanje od Rusije bi zato podrazumevalo u ekonomskoj sferi i potpunu promenu načina funkcionisanja energetike. Deo evropskih potreba za fosilnim gorivima popunjavaju i politički prijateljske države poput: Norveške, Kanade i Sjedinjenih Američkih Država, ali i u sferi nabavke uglja i države poput Kolumbije.\nIpak, izlazak iz zone ruske energetske zavisnosti bi podrazumevao dosta odlučniji zaokret. Sa jedne strane, u ponudi je američki tečni gas koji je skuplji i za čije skladištenje je potrebno izgraditi dodatne kapacitete. Ovo rešenje je bilo moguće dosta ranije, te je i američki predsednik Ronald Regan o ovome govorio još 1980-ih, ali su evropski političari uvek birali ekonomsku isplativost naspram političke. Slično važi i za kapacitete države Katar i njen tečni gas. Oba ne predstavljaju kratkoročno rešenje, ali mogu biti razmatrani kao deo dugoročne strategije.\nNa drugoj strani, evropske države imaju u opticaju i gas iz nešto bližih izvora od SAD, ali opet geografski dalekih krajeva sveta, u koji spadaju Azerbejdžan ili Turkmenistan koji imaju velike rezerve i nalazišta prirodnog gasa. Iako je iz infrastrukturnog ugla danas dosta lakše dopremiti gas ka Evropi iz ovih država, u pitanju je još jedno vezivanje za takođe vrlo autokratske države. Iako Azerbejdžan takođe ima jak lobi unutar Evrope i konkurentski je u odnosu na Rusiju, ne bi trebalo ignorisati da bi bliska saradnja sa ovom državom mogla da ima skupu političku cenu u promociji demokratije u međunarodnoj areni.\nPredsednik Evropskog saveta Šarl Mišel i predsednik Azerbjedžana Alijev – The Presidential Press and Information Office’s of Azerbaijan\nRežim Alijeva u Azerbejdžanu je pod konstantnim napadima različitih međunarodnih organizacija koje se bave demokratijom, slobodom medija ili ljudskim pravima, te problemi postoje u takvoj saradnji, iako Azerbejdžan zbog svoje udaljenosti i veličnine ne može biti izvor problema poput Rusije. Međutim, kupovina fosilnih goriva iz ove države može samo dodatno ojačati ovaj režim koji i danas zavisi od prodaje fosilnih goriva na međunarodnom tržištu.\nEvropska strategija u sferi fosilnih goriva zato je vrlo ograničena kada se govori o odvajanju od Rusije. Definitivno ne postoje popularna rešenja. Ona se može bazirati na diversifikaciji uvoza energenata na deo savezničkih država poput SAD-a, Kanade, Australije i Norveške odakle su energenti mahom skuplji, ali će se dodatno ojačati politička savezništva sa njima. Na drugoj strani, evropske države mogu se pragmatično osloniti na više manjih autokratija koje imaju fosilna goriva koje se mogu dopremati do Evrope. To se može uzeti kao privremeno rešenje do potpune ekološke tranzicije koja je jedina garancija dosta veće nezavisnosti i od Rusije i od drugih manje rizičnih spoljnih aktera.\nEkološka transformacija kao alat\nKao što je analizirano u više prethodnih tekstova, evropske države svesne svojih ograničenja sa fosilnim gorivima imaju velike ambicije u sferi ekološke tranzicije. Takve ambicije je izrazila Evropska komisija sa svojim ciljevima da štetne emisije redukuje za preko polovine do 2030, a slične politike su usvojile i brojne evropske vlade. Ekološka revolucija očekuje se do kraja dekade u najvećoj evropskoj privredi, Nemačkoj, a garancija za to su zeleni kao ključni partner u novoj vladi. Ambiciozne planove donele su i države poput Holandije ili Slovenije, a iskorak u ovom smeru pravi i Francuska, koja je po štetnim emisijama po glavi stanovnika dosta bolje rangirana od svojih bogatih komšija.\nUkoliko se analizira aktuelna evropska strategija za zelenu tranziciju, ona bi trebalo da obezbedi drastično veću energetsku nezavisnost Evropske unije do različitih spoljnih aktera. Kada se radi o proizvodnji električne energije, najviše bi trebalo da nastrada ugalj i njegova intenzivna upotreba, iako bi kratkročno gledano trebalo očekivati zbog krize odnosa sa Rusijom njegovu veću upotrebu. Umesto termoelektrana, evropska strategija je dobrim delom fokusirana na energiju veterogeneratora i solarnih panela, koja u brojim državama dobija ozbiljan zamah. U strategiji velikog broja pojedičanih članica ovo je vidljivo kao rešenje, iako je i na srednji rok takođe često moguće videti i prirodni gas.\nŠto se tiče individualnih potrošača, brojne države su u svojim strategijama do 2030. fokusirane na povećavanje energetske efikanosti koja bi optimizovala potrošnju. To je moguće videti u dosta ambicioznijem formatu i u Italiji, i u državama poput Nemačke, Holandije ili Danske. Druga je široka primena solarne energije na zgradama, što sa invoacijama u ovoj sferi ima veću isplativost nego ranije. Promocija električnih vozila naspram onih koja se kreću pomoću fosilnih goriva je takođe je prisutna u većini strategija evropskih država i to bi smanjilo potražnju za fosilnim gorivama od strane transpornog sektora.\nTrenutna kriza će takođe ojačati lobi unutar Evrope koji se zalaže da nuklearna energija bude kategorizovana kao čista energija, iako nuklearna energija može biti samo deo dugoročnih planova, a ne kratkoročno rešenje. Kao izvor energije za čije je novo stavljanje u funkciju potrebna cela dekada, on može postati deo dugoročnih strategija dela država, a kratkoročno može odložiti zatvaranje aktuelnih kapaciteta što je na delu u Belgiji i Nemačkoj.\nNa ovaj način evropske države uprkos velikim kratkročnim gubicima mogu na srednji i dugi rok da ostvare više dobitaka. Prvi je da mogu (istorijski gledano) brzo redukovati štetne emisije i tako obezbediti čistije životno okruženje svojim stanovnicima, a sa druge strane redukovati politički uticaj autokratije sa kojom imaju jasna politička neslaganja i oslabiti njenu ekonomiju baziranu mahom na fosilnim gorivima.\nKome će kriza dugoročno pogodovati u energetskom sektoru?\nRat u Ukrajini će imati devastirajuće posledice po samu Ukrajinu. Ova država je tokom rata na svojoj teritoriji 2014. izgubila polovinu ekonomije i tek 2021. se vratila na predratni nivo. Aktuelna destruktivna invazija na njenu teritoriju će imati mnogo veće posledice. Iz tog razloga bilo kakva saradnja sa Rusijom, pa i u energetskoj sferi, nosiće sa sobom veliku političku cenu gledano samo iz ugla političkog oportunizma. Kada se isključi čak ovaj faktor i strateški ova saradnja će biti sve teža, te će evropske države morati da pronalaze alternativu mnogo brže nego što su ovu saradnju prethodno zidale.\nUkupno gledano, u energetskoj sferi najveći „dobitnici“ rata između Rusije i Ukrajine biće dugoročno gledano obnovljivi izvori energije, kompanije koje se bave inovacijama u ovom sektoru, nuklearna energija i države koje mogu Evropi dopremiti prirodni gas, a da se ne radi o samoj Rusiji. Ova koalicija dobitnika je u drugim okolnostima međusobno prilično isključiva, ali u vanrednim okolnostima imaće svoju jasnu svrhu sa pojedinim vrlo jasnim negativnim efektima.\nU energetskoj sferi najveći „dobitnici“ rata između Rusije i Ukrajine biće dugoročno gledano: obnovljivi izvori energije, kompanije koje se bave inovacijama u ovom sektoru, nuklearna energija i države koje mogu Evropi dopremiti prirodni gas, a da se ne radi o samoj Rusiji.\nNeki od tih negativnih efekata je kratkoročno jačanje industrije fosilnih u državama koje će snabdevati Evropu u periodu odvajanja od Rusije. To znači jačanje američke industrije fosilnih goriva, koja prilično često ima korozivan uticaj na američku politiku i koja često direktno doprinosi širenju glasa nenaučnih negatora klimatskih promena i van američke teritorije.\nTakođe, to znači i implicitnu legitimizaciju različitih autorkatija koje promovišu suprotne vrednosti od onih koje zastupa Brisel, a vrlo eksplicitno punjenje njihovih državnih budžeta evropskim novcem i devizama. Iako te države nisu Rusija Vladimira Putina, koja ima kapaciteta da predstavlja bezbednosnu pretnju po Evropu, može doprinositi efikasnijem međunarodnom relativizovanju vrednosti Evropske unije.\nNaravno, ne bi trebalo zaboraviti i negativan efekat po džepove evropskih potrošača i privrede koji će barem kratkoročno plaćati više za energiju. Kao jedan od najvećih generatora inflacije danas, energenti će to u Evropi gotovo sigurno nastaviti da budu. Međutim, aktuelna kriza proizvedena invazijom Rusije na Ukrajinu podrazumeva rešenja koja ne mogu biti popularna i efikasna u isto vreme. Evropske države su pokazale odlučnost da pronađu rešenje i na osnovu prvih koraka deluje da to neće biti samo birokratske fraze. Posledica ruske invaziju na Ukrajinu biće i energetsko odaljavanje Brisela i Moskve i Evropska unija je spremna da na srednji rok plati cenu za to.\nTekst je originalno objavljen na portalu Ekologika.rs 20.03.2022.


02.06.2020 / 14:19 BiH - Smjena Duške Jurišić\nKako se navodi u saopćenju predsjednik Kantonalnog odbora SDA Fikret Prevljak je u izjavi za medije najavio smjenu Duške Jurišić i imenovanje člana ove stranke i bivšeg ministra obrazovanja Safeta Keše na mjesto direktora TVSA, uz obrazloženje da postoje „krivične prijave koje su napisane, pa čak i naplaćene“. Jurišić je kasnije demantirala ove navode, objasnivši kako su krivične prijave vezane za poslovanje prethodnih rukovodstava TVSA, koja su također bila izabrana glasovima SDA - stranke s decenijskom vlašću u Kantonu Sarajevo (KS).\n-Slijedom političkih interesa SDA je ponovo pokrenula procedure i za smjenu postojećeg Nadzornog odbora TVSA, što dodatno govori o namjerama ove stranke da pravno destabilizira ovaj medij i uskrati građanima KS pravo na slobodno, objektivno i pošteno javno informiranje - saopćeno je iz UO BH novinara.\n-Javni interes, pluralizam informacija i nezavisna urednička politika temljne su vrijednosti funkcioniranja medija u demokratskom društvu. Sadašnje vlasti KS ne smiju svojim odlukama i postupcima dovesti u pitanje ni jednu od navedenih vrijednosti, niti ponavljati greške u upravljanju ovim medijem i njegovim načinom rada iz ranijeg perioda - navodi se u saopćenju.


SDP: Sutra odluka o zamrzavanju učešća u pregovorima | Kosova.info\nDom|Najnovije|SDP: Sutra odluka o zamrzavanju učešća u pregovorima\nSDP: Sutra odluka o zamrzavanju učešća u pregovorima\nIz ove stranke su obavijestili javnost da će na sutrašnjoj sjednici Predsjedništva biti donesena odluka o budućem učešću, odnosno neučešću, u pregovorima o reformi Ustava BiH i Izbornog zakona.\nSmatramo da je Izborni zakon izuzetno važno političko pitanje, ali da zaštita ustavnopravnog poretka u ovom trenutku predstavlja prioritet. Ne želimo svojim odlukama praviti pritisak na druge političke aktere, ali SDP ne želi svojim budućim učešćem u pregovorima u ovim okolnostima biti saučesnik u kupovini vremena za secesionističke projekte pred kojima dio i domaće javnosti, ali i međunarodne zajednice (ne)svjesno zatvara oči.\nTakva odluka SDP BiH bila bi povučena nakon što uzroci i posljedice neustavnog djelovanja budu otklonjeni, a institucije počnu funkcionisati normalno. Naravno da bi do tada učestvovali u razgovorima na temu otklanjanja blokade institucija države, djelovanja pravosudnih organa po navedenom pitanju i sankcionisanja odgovornih za trenutno stanje”, stoji u saopćenju SDP-a.\nNapadač Dinama zbog izvođenja penala dobio crveni karton


Pravosuđe - Blic Online\nPravosuđe Gruzije DEMANTOVALO Sakašvilijevo loše zdravlje: "Njegovo stanje je zadovoljavajuće"\nZdravstveno stanje bivšeg predsednika Gruzije Mihaila Sakašvilija, koji u zatvoru štrajkuje glađu, je zadovoljavajuće, saopštilo je Ministarstvo pravde Gruzije.\nPravosuđe u BiH konačno je počelo da reaguje na brojne afere, ali nakon beskonačnog ignorisanja bezakonja i pada poverenja u pravosudni sistem, javnost se s pravom pita da li će ovaj put ishodi prijava, istraga i hapšenja da budu drugačiji nego ranije.\nVSTS BiH povodom privođenja Vukanovića: Osuđujemo napade na nosioce pravosudnih funkcija\nVisoki sudski i tužilački savet Bosne i Hercegovine (VSTS BiH) osuđuje napade na nosioce pravosudnih funkcija kroz neprimerenu komunikaciju i ponašanje u javnom prostoru čemu su bili izloženi predsednici Okružnog i Osnovnog suda u Trebinju.\nKOZMETIKA ILI SISTEM Može li promena jednog čoveka vratiti poverenje građana u pravosuđe\nDa li je moguće promeniti i poboljšati pravosudni sistem Bosne i Hercegovine? Visoki predstavnik u BiH Valentin Incko smatra da jeste.\nPutu BiH ka EU su mnogo više od korone štetu nanele afere u pravosuđu, jer se brže od korone širila slika o dubinski korumpiranom aparatu, a EU je izuzetno osetljiva upravo na ta pitanja.\nKrivokapić: Partijsko pravosuđe mora pretrpeti demokratske promene\nPremijer Crne Gore Zdravko Krivokapić rekao je danas na sastanku sa ambasadorom Slovenije Gregorom Preskerom da partijsko pravosuđe ostaje problem u Crnoj Gori i da će morati da pretrpi demokratske promene u narednom periodu.


PO NALOGU TUŽILAŠTVA BiH LIŠEN SLOBODE OSUMNJIČENI ZA RATNI ZLOČIN NA PODRUČJU VLASENICE\nOsumnjičeni je duži period boravio u inostranstvu, a lociran je i lišen slobode prilikom dolaska u BiH.\nPo nalogu tužioca iz Posebnog odjela za ratne zločine, u zajedničkom djelovanju policijskih službenika Granične policije BiH i Državne agencije za istrage i zaštitu - SIPA, na graničnom prelazu Karakaj identificiran je i lišen slobode Gojgolović Milenko, rođen 1955. u Vlasenici.\nOsumnjičeni je pod istragom i tereti se da je u svojstvu pripadnika VRS, na području općine Vlasenica, u ljeto 1992. godine, u logoru Sušica gdje su bili nezakonito zatvoreni civili bošnjačke nacionalnosti, počinio ratni zločin silovanja i seksualnog zlostavljanja.\nNakon lišenja slobode osumnjičeni je predat postupajućem tužiocu, koji će ispitati osumnjičenog i uputiti prijedlog za određivanje pritvora.\nOvaj predmet značajan je u borbi protiv nekažnjenosti ratnih zločina silovanja i seksualnog zlostavljanja u BiH.\nNavedeni osumnjičeni je duži vremenski period boravio u inostranstvu, u prekookeanskoj zemlji, te je bio nedostupan pravosuđu BiH, a lociran je, identificiran i lišen slobode nakon kraćeg boravka u BiH.\nTužilaštvo BiH, zajedno sa partnerskim policijskim i sigurnosnim agencijama u BiH i inostranstvu, intenzivno radi na pronalasku i procesuiranju osumnjičenih za ratne zločine koji se nalaze u inostranstvu.


Mobile - WWE Immortals (2015) - EmuGlx\nMobile – WWE Immortals (2015)\nNikola Jovanović — 18. January 2015.\nS vremena na vreme marketing mašinerija WWE, najveće svetske promocije profesionalnog rvanja, izbaci neku sporednu igru sa superstarovima i divama pored veoma uspešnog glavnog WWE 2k serijala. Uvek spremni da prate najnovije trendove, WWE marketing eksperti su uposlili NetherRealm Studios (Mortal Kombat, Injustice: Gods Among Us) da im odrade igru u njihovom stilu za mobilne platforme, u sve popularnijem freemium fazonu.\nAutori legendarnog Mortal Kombata imali su već iskustva sa igrama za mobilne telefone, verzija Injustice: Gods Among Us za iOS i Android poslužila je kao osnova za ovaj WWE naslov, tako da WWE Immortals više podseća na borbe superheroja iz DC univerzuma nego na borbe u ringu na kakve smo navikli na RAW-u i Smackdown-u. To je sve zbog toga što su Triple H i Stephanie McMachon, poznatiji kao Autoritet u WWE-u, oteli magični fenjer Bray-a Wyatt-a… i otvorili portal ka paralelnim svetovima gde su WWE suprerstarovi bogovi, ratnici, superheroji, veštice, demoni i svakakva druga bića… Tako da je Big Show džin, Sheamus druid, Rock kameni čovek i tako dalje… u svakom slučaju tu odprilike prestaje svaka veza sa WWE univerzumom.\nNa početku igre dobijate par besplatnih likova, predstavljenih karticama iako ovo nije igra sa kartama… borbe se odvijaju u realnom vremenu, a kontrole su izuzetno pojednostavljene baš kao u Injustice-u za mobilne, tako da period učenja praktično ne postoji. Posle izuzetno kratkog tutorijala bićete spremni za grind, a sati i sati grindovanja će vam i biti potrebni ukoliko želite da bez ulaganja pravog novca otključate dodatne poteze likovima ili kartice sa novim herojima. Ipak da ne bi ste mogli da ponavljate borbe u nedogled i sakupljate “Immortal credits“ postoji sistem stamine koji dozvoljava određen broj borbi za određeno vreme svakom liku. Staminu je moguće dopuniti odmah bez čekanja, naravno za prave pare – 101 model ekonomije na mobilnoj aplikaciji, nešto na šta bi izgleda trebalo da počnemo da sležemo ramenima i prihvatimo kao realnost u besplatnim igrama za telefone, jer sudeći po svemu taj trend se skoro neće menjati kada je taj tip igara u pitanju.\nIpak, moguće je igrati Immortals i potpuno besplatno samo što ćete nove likove otvarati drastično sporije, a sudeći po trenutnoj ponudi likova i booster packova igra i jeste zamišljena da se igra na veoma duge staze, updateovi će bez sumnje dolaziti mesecima pa možda i godinama pred nama. Ono što predstavlja glavno pitanje je da li je igra zapravo zabavna i šta ima da ponudi WWE fanovima i ljubiteljima NetherRealmovih ostvarenja? U sadašnjem stanju par dana nakon launcha, bez nekog preteranog ulaganja same borbe deluju poprilicno jednostavno i brzo dosade. Ipak, interesnatno je videti WWE likove zamišljene na drugačiji način u Mortal Kombatolikom svetu, sve sa potezima koji podsećaju na njihove prave pa čak i sa originalnim završnicama koje liče na Fatality-e stim što su totalno PG rated (nema krvi i brutalnosti iz MK-a).\nUz online mečeve sa živim protivnicima, grindovanje i malo ulaganja u igru, zabavnost će svakako skočiti ali ipak nama old school gamerima i fanovima WWE-a ne može da ne bude krivo što veoma kvalitetni aseti pa i ideja ovog naslova nisu iskorišćeni i za malo složenije full izdanje za neku od konzola. U svakom slučaju WWE Immortals za iOS i Andorid je besplatan tako da ukoliko imate kompatabilan telefon ili tablet nemate šta da izgubite osim malo vremena sa Super Cenom i Brokom Lesnarom u ulozi otjelotvorenja zvijeri.\nTags: 2015AndroidFreemiumiOSIzdvajamoMobileMortal KombatNetherRealmsPro WrestlingWWE\nNext post Mark of the Ninja (2012)\nPrevious post Amiga - Project X (1992)\n2020 2018 PS5 online Nintendo Switch FPS Izdvajamo Electronic Arts JRPG PlayStation 4 Open-World PC Square Enix Avantura 2017 EA Sony Coop DLC Nintendo Indie PlayStation 5 Switch Steam Playstation 3 Xbox One 2015 Capcom iOS PlayStation SEGA 2021 trejler 2016 Activision Xbox 360 Xbox Series X/S RPG Anime PS4 UbiSoft Microsoft Akcija MP 2019


Mirović smatra da je odlukom pokrajinskog parlamenta prekršen Zakon o zdravstvenoj zaštiti i Statut APV i time uneta konfuzija u organizaciju dela zdravstvenog sistema i to u najvažnijoj ustanovi - Kliničkom centru.\n- Odluka je doneta sa neskrivenim ciljem da se izvrši pritisak na upravu UKCV da sakrije nezakonitosti uočene u radu Klinike za infektivne bolesti, koja je primala kovid pacijente i nakon otvaranja nove bolnice na Mišeluku, iako to nije smela prema zdravstvenim propisima i uputstvima - naveo je Mirović.\nOn je u saopštenju precizirao da je to imalo za posledicu da je jedan broj novoobolelih pacijenata bio u kontaktu sa lečenima mimo uputstava, a da to nisu znali, niti je znao deo zaposlenih, jer nije bila označena crvena zona i nisu primenjivana druga epidemiološka pravila.\nMirović je dodao da je posle opravdane i stručne reakcije uprave KCV prema odgovornima, nastupila politizovana reakcija Skupštine AP Vojvodine, odnosno pokrajinskih poslanika. On je najavio da će od Skupštine APV zatražiti povlačenje "nezakonite i nestatutarne odluke" jer je to, kako ističe, jedini način da ovlašćeni organ - Pokrajinska vlada odnosno Sekretarijat za zdravstvo - nastave da koordiniraju poslove zdravstvene zaštite u najreferentnijoj ustanovi u Vojvodini.\nOBMANA I KAMPANJA\nPOSEBNO je zapanjujuće što je ovaj, strogo zdravstveno-stručni problem, iskorišćen za širenje neistina, obmanjivanje najvišeg državnog rukovodstva i političku kampanju većeg broja aktera u političkom životu - upozorio je Mirović.\nALBUM PUN SEĆANJA: Igor Mirović pronašao staru fotografiju iz Skupštine Novog Sada\n16. 11. 2021. u 14:44\nMIROVIĆ: Epidemiološka situacija u Vojvodini nije dobra, vakcinisano manje od 50 odsto stanovništva\nKC Vojvodine Igor Mirović KC Vojvodina\n42 NOVAK ĐOKOVIĆ VEĆ DVE GODINE PRAVI LEK PROTIV KORONE: Nove informacije o potezu srpskog tenisera za koji niko nije znao


Eskobar: SAD traži primenu dogovorenog u dijalogu BG/PR\nTanjug 13. septembra 2021. 17:00\nBRISEL, 13. septembra ( Tanjug) – Specijalni izaslanik SAD za Zapadni Balkan, Gabrijel Eskobar, kaže da će SAD koristiti svaku priliku da pomognu i podrže napore EU u postizanju dogovora o normalizaciji odnosa Beograda i Prištine, uključujući i zajedničke posete regionu.\nU prvom javnom nastupu nakon stupanja na dužnost specijalnog izaslanika SAD za Zapadni Balkan, Eskobar je odgovarajući na pitanje Tanjuga naveo konkretne načine na koje će Vašington podržati napredak u dijalogu Beograda i Prištine.\n”SAD preko svojih ambasada u Beogradu i Prištini radi na tome da se postignuti dogovori sprovedu. Mi ohrabrujemo lidere da posvete svoju energiju dijalogu, a ne da ga zaobilaze, da primene sve što su oni ili njihovi prethodnici dogovorili u okviru Briselskog procesa”, izjavio je Eskobar.\nU odgovoru Tanjugu, Gabrijel Eskobar je naveo da ne isključuje i mogucnost da sa Lajčkom napravim posetu regionu i razgovara sa liderima i stranama u dijalogu.\nEskobar je na konferenciji ”Dijalog Beograda i Prištine: Povratak na pravi put” koji su organizovali briselski Centar za evropsku politiku ( EPC) i SAD Misija pri EU, poručio da je administracija SAD fokusirana na ideju da Zapadni Balkan mora da postane deo EU kao i na poruku da veliki ekonomski i integracioni zamah u regionu moraju podržati EU i zemlje članice.\n”Zabrinut sam zbog nedostaka poverenja u proširenje i izostanka snažnih poruka EU regionu kao i zbog nedostatka podrške zemalja članica procesu proširenja. Moj posao će biti da podržzim one koji žele da naprave razliku u regionu”, kazao je Eskobar.\nEskobar dodaje da je pozicija SAD takva da veruju da postoji ”malo rizika” za EU da se proširi na region od 22 miliona i poručuje da se nada da zemlje članice to razumeju.\n”Takođe, mi verujemo da je kandidatura za članstvo u EU budućnost Zapadnog Balkana. Svaka zemlja koja je ušla u EU postala je demokratičnija, perspektivnija i stabilnija. Mi ćemo raditi zajedno sa evropskim kolegama da ubedimo sve da je ovo jedini mogući način napred”, zaključio je Eskobar.


Izetbegović: Zbog HDZ-a propuštena prilika za privremeno rješenje\n20.06.2018 15:42 | Srna\nSarajevo - Predsjedavajući Predsjedništva BiH Bakir Izetbegović istakao je danas tokom sastanka sa šefom Delegacije EU u BiH Lars-Gunarom Vigemarkom da je postojala spremnost da se prihvati privremeno rješenje predstavnika međunarodne zajednice za izmjene Izbornog zakona BiH, ali da je, nakon odbijanja HDZ-a, ta prilika propuštena.\nIzetbegović je rekao da je zbog toga blok stranaka u Parlamentu FBiH bio prinuđen da kreira rješenje kojim će se prevazići kriza u implementaciji izbornih rezultata i formiranju vlasti u Federaciji BiH, saopšteno je iz Predsjedništva BiH.\nOn je naglasio da ponuđeno rješenje za formiranje Doma naroda Parlamenta FBiH uzima u obzir odluku Ustavnog suda BiH, ali da ne odstupa od Ustava FBiH, te da bi trebalo da bude prihvatljivo svima.\nTokom susreta, razmijenjena su mišljenja o aktuelnoj političkoj situaciji u BiH, s posebnim akcentom na nastavak reformskih procesa i izmjene izbornog zakonodavstva.\nVigemark je informisao Izetbegovića o Izvještaju Zajedničke komisije za lokalne vlasti, koji je finansirala EU, a u kojem je analizirano funkcionisanje lokalnih vlasti u BiH i date preporuke o koracima koje je potrebno preduzeti za približavanje evropskim standardima.


RPK RASINSKOG OKRUGA: DUALNO OBRAZOVANJE – POZIV KOMPANIJAMA – KRUŠEVAC.LINK\nOvde si trenutno: Home / DRUŠTVO / RPK RASINSKOG OKRUGA: DUALNO OBRAZOVANJE – POZIV KOMPANIJAMA\nRegionalna privredna komora Rasinskog okruga poziva kompanije da se uključe u model dualnog obrazovanja. Zainteresovane kompanije mogu se prijaviti do 10. februara 2020. godine. Privredna komora Srbije, u saradnji sa Ministarstvom prosvete, sprovodi aktivnosti planiranja upisa učenika u srednje škole za školsku 2020./2021. godinu po dualnom modelu obrazovanja. Do 10. februara potrebno je da zainteresovane kompanije dostave Izjavu o spremnosti poslodavca za uključivanje u dualno obrazovanje.\nNa osnovu prikupljenih izjava o spremnosti, Privredna komora Srbije formira predlog o potrebama privrede za budućim kadrovima i dostavlja ga Ministarstvu prosvete na osnovu koga se donosi odluka o strukturi upisa u srednje škole za dualni model obrazovanja – broju učenika i odeljenja za svaku Opštinu i Grad na teritoriji Srbije. Konačnu odluku Ministarsvo prosvete doneće objavljivanjem konkursa za upis učenika u srednje škole koji se očekuje krajem aprila 2020. godine.\nTag dualno obrazovanje kompanije poziv


Hitlerov Mercedes nije prodat na aukciji u Las Vegasu - Dnevni list Danas\nPočetna » Auto » Hitlerov Mercedes nije prodat na aukciji u Las Vegasu\n0Piše: FoNet 28. januara 2018. 21.36\nFoto: www.wikipedia.org / By Bundesarchiv Bild\nIako su zainteresovani kupci ponudili sedam miliona dolara, takozvani „Super Mercedes“ nije prodat jer nije dostignuta najniža cena koju je anonimni vlasnik postavio kao limit.\nSkoro 80 godina star kabriolet zaplenila je američka vojska u Francuskoj posle okončanja Drugog svetskog rata. Automobil je promenio nekoliko vlasnika, stigao i do muzeja u Las Vegasu, a američki mediji veruju da je trenutno u vlasništvu anonimnog Rusa, od 2009. godine.\nOvaj automobil je bio specijalna narudžbina Hitlerovog ličnog šofera i oficira ozloglašene SS jedinice Erika Kempka. Mercedes je učestvovao na nekoliko nacističkih parada između 1939. i 1941, a korišćen je i prilikom poseta zvaničnika.\nOvaj model, koji je aukcijska kuća „Worldwide Auctioneers“ opisala kao „konačni spomenik trijumfa saveznika nad zlom“, jedan je od osam proizvedenih predserijskih primeraka modela B150 serije 770K, od kojih je preživelo pet, a tri su u privatnom vlasništvu, uključujući i ovaj, piše B 92.


Tekst objavljen: 12.09.2016 11:28\nNajnoviji nuklearni test koji je izvela Severna Koreja uticao je na rast tražnje za sigurnim američkim dolarom i japanskim jenom u petak, što je pružilo malo jasniji pravac za investitore koji ulažu u valute, po povratku sa letnjih odmora.\nDolar je u odnosu na veći broj valuta oslabio 1,0 procenat ili više za nedelju dana, u odnosu na većinu glavnih valuta, ali je ostvario rast drugi dan zaredom u odnosu na korejski von i novozelandski i australijski dolar usled vesti o izvršenoj nuklearnoj probi.\nDolar je oslabio 0,4 procenta u odnosu na jen na ranom trgovanju u Evropi u petak, pre nego što se oporavio i trgovao na 0,2 procenta višem nivou u odnosu na prethodni dan.\nDolar je bio na putu da ostvari nedeljni gubitak od 1,3 procenta.\nEvro je takođe bio 0,1 procenat u porastu, na 1,1270 dolara, mada je dosta ispod dvonedeljnog maksimuma zabeleženog u četvrtak, kada je bio iznad 1,13 dolara.\nRazočaravajući podaci o platnim spiskovima u sektorima van poljoprivrede u SAD, kao i rezultati istraživanja u sektoru usluga objavljeni u utorak, koji su lošiji od očekivanih, naveli su pojedine investitore da smanje uloge na opklade da bi Federalne rezerve (Fed) mogle da povećaju kamatne stope najranije ovog meseca, uprkos mišljenju zvaničnika Feda koji signaliziraju da se vreme za podizanje kamatnih stopa približava.\nDomaće međubankarsko devizno tržište otvorilo se u petak na nivou od 123,10/40. Tokom prepodnevnog dela trgovanja dinar je ojačao na 123,05/35, uz fluktuacije od pet para.\nObim zabeležen na međubankarskom tržištu do 12,30 časova iznosio je 3,7 miliona evra po prosečnom kursu od 123,2627. Tokom popodnevnog dela trgovanja nije bilo promena. Tržište se zatvorilo na 123,10/40.\nObim na međubankarskim prekonoćnim pozajmicama (BEONIA) iznosio je 1.520 miliona dinara na nivou od 2,50 do 2,80.\nvesti sa tržišta dolar međubankarsko devizno tržište SAD fed evro evropa


11.01.2022 u 09:43\nSistem u Beogradu stabilan, narednih dana bez prestanka grejanja\nGrejanje u glavnom gradu odvija se neometano i u narednim danima, dok je temperatura u minusu, trajaće 24 časa dnevno, najavio je gradonačelnik Zoran Radojičić. On je rekao da 96 odsto beogradskih toplana radi na gas i da se noćašnja havarija u rudarskom basenu u Kolubari neće odraziti na grejanje. „Naravno, celokupni energetski sistem je uvezan i sve ima nekih reperkusija na direktan ili indirektan način, ali suštinski sada ne očekujemo problem i građani Beograda ne treba da brinu. Sistem je stabilan i dobro će funkcionisati”, kazao je Radojičić, prenosi Beta. Gradonačelnik je objasnio da je u prethodnih desetak godina ugašeno više od 1.300 kotlarnica, što je, prema njegovim rečima, dovelo do 50.000 tona manje produkcije ugljen dioksida i dodao da će u narednom periodu biti\n02.01.2022 u 15:47\nVojska isporučila ogrev porodicama distrofičara\nMinistarstvo odbrane i Vojska Srbije odazvali su se na poziv za pomoć Udruženja distrofičara Beograda i pomogli da se dopremi ogrev za sedam najugroženijih porodica članova tog udruženja, saopštilo je Ministarstvo odbrane. Njihovim domaćinstvima isporučeno je 30 kubnih metara drva, koje je obezbedilo JP „Vojvodinašume”. Predsednik Udruženja distrofičara Beograda Dušan Trojanović zahvalio je Ministarstvu odbrane i VS što su omogućili da ogrev stigne do onih kojima je najpotrebniji.\n28.12.2021 u 12:03\nBlokovi B1 i B2 u Termoelektrani „Nikola Tesla” u Obrenovcu bi do kraja dana trebalo da budu poravljeni i vraćeni na mrežu, izjavila je danas potpredsednica vlade i ministarka rudarstva i energetike Zorana Mihajlović. Ministarka je podsetila da je reč o bloku B1 u TENT-u koji od nedelje nije u sistemu zbog požara koji je izbio na gorioniku mazutnog sistema, kao i bloku B2 koji je imao juče havarija usled oštećenja mlinskog kola. Mihajlovićeva je rekla da trenutno od ukupnih termokapaciteta u zemlji radi blizu 40 odsto, pošto blokovi B1 i B1 iznose oko 1.300 megavata. Mihajlovićeva je rekla da je blok B1 krajem novembra nakon revitalizacije pušten u rad i da je to jedan od naših najvećih i najznačajnijih blokova. „Do kraja dana će kvar biti rešen i blok će biti vraćen na mrežu.\n22.12.2021 u 13:57\nPenzionerima posebne olakšice za zamenu stolarije\nMAJDANPEK – Građanima sa niskim primanjima i penzionerima biće omogućeno da svoj deo za projekte energetske efikasnosti u domaćinstvima plate na duži rok, najavila je Zorana Mihajlović, ministarka rudarstva i energetike. Prema njenim rečima, energetska efikasnost je nacionalni cilj i zato država želi da pomogne svima. „Težimo da pomognemo svim građanima u svim delovima Srbije kako bi što manje trošili energiju. Potrudićemo se i naći ćemo način da ljudima koji imaju niska primanja i penzionerima omogućimo da na svim javnim pozivima učestvuju i da polovinu sredstava, koliko plaćaju građani, plate na duži rok”, kazala je ministarka. Cilj je, navodi ministarka, da u svakom delu Srbije građani imaju priliku da smanje potrošnju energije, svoje troškove i ujedno imaju zdravu životnu\n21.12.2021 u 11:45\nDeo Novog Beograda i Žarkova bez grejanja\nZbog kvara na magistralnom toplovodu u Evropskoj ulici na Novom Beogradu u bloku 63, danas u 9 časova prekinuta je isporuka toplotne energije korisnicima u blokovima 61 sever, 62 jug, 62 sever i 63 jug. Ekipe za hitne intervencije su na terenu i ulažu maksimalne napore da kvar bude otklonjen u najkraćem mogućem roku a očekuje se da će potrošačima iz ovog dela grada redovna isporuka toplotne energije biti nastavljena sutra u ranim jutarnjim časovima, saopštilo je JKP „Beogradske elektrane”, preneo je Tanjug. Takođe, zbog radova na toplovodu u Ulici Dimitrija Avramovića 17, bez grejanja su korisnici u Veljka Petrovića 22, 86a i 86g, Ace Joksimovića 59, Stevana Luburića 15, Vladimira Rolovića 105, 113 i 115, kao i Ratka Mitrovića 62a, 72, 75e i 75đ. Očekuje se da će stanovi\nElektroenergetski sistem stabilniji, elektrane i toplane bez većih kvarova\nEnergetska situacija u Srbiji se stabilizuje, kapaciteti proizvodnje u termolektranama su povećani i u sistemu su svi blokovi, rečeno je danas na sednici Radne grupe za praćenje sigurnosti snabdevanja energijom i energentima. Na sednici je istaknuto da su kapaciteti proizvodnje energije u Termoelektrani „Nikola Tesla” povećani i u sistemu je svih osam blokova, kao i da u TE „Kostolac” svi blokovi funkcionišu bez prekida, navedeno je u saopštenju Ministarstva rudarstva i energetike. Stanje u prenosnom sistemu funkcioniše bez problema, sa tekućim održavanjem, a situacija u distributivnom sistemu je normalizovana. Konstatovano je da „Beogradske elektrane” i toplane u Srbiji za sada nemaju većih kvarova, i da je obezbeđena dovoljna količina energenata za nesmetano funkcionisanje\n14.12.2021 u 10:02\nGrađani Obrenovca dobili struju i grejanje\nPredsednik Opštine Obrenovac Miroslav Čučković izjavio je za RTS da je kvar na bloku A1 TENT-a Obrenovac otklonjen noćas i da su građani dobili struju i grejanje. Direktor EPS-a Milorad Grčić izjavio je juče da je do kvara na bloku A TENT-a došlo zbog lošeg kvaliteta uglja koji je dodatno bio natopljen snegom, preneo je Tanjug.


19:48 h > 19:50 h\n"KFOR-u nije pametno da koristi međuperiod u vlasti Srbije jer u Beogradu postoje adrese za razgovor", ocenio je Vulin u izjavi za agenciju Beta.\nPo njegovim rečima, KFOR je blokadom puteva za kamione teže od tri tone "u ozbiljnoj opasnosti da izgubi legitimitet i poverenje" kosovskih Srba i da "ugrozi njihovu egzistenciju".\nBlokada "alternativnih puteva" dovešće do nestašica robe i nemogućnosti snabdevanja hranom i lekovima, kazao je Vulin.\n"KFOR je blokadom alternativnih puteva izašao iz svog mandata i time što nije konsultovao UNMIK koji je po Rezoluciji 1244 najviša vlast na KiM, pokazao je da se uputio na veoma opasnu stranu, i plašim se da će time dovesti do potpunog gubitka poverenja kosovskih Srba i u KFOR", rekao je Vulin.\nVulin je ocenio da "nas KFOR uvodi u veoma opasnu situaciju", i da će građani, ukoliko se KFOR "ne vrati u okvire mandata", biti primorani da preispitaju poverenje i u KFOR.\nMeđunarodna zajednica mora da pokaže da joj je stalo do mira što je Srbija dokazala, rekao je Vulin.\nNa osnovu prošlogodišnjeg sporazuma tadašnjeg komandanta KFOR-a Erharda Bilera i šefa pregovaračkog tima Vlade Srbije Borislava Stefanovića, postignutog posle 25. jula i pokušaja Prištine i Specijalnih jedinica ROSU da preuzimu prelaze Brnjak i Jarinje, trebalo je da se teretni saobraćaj ograniči na vozila nosivosti tri tone, ali je važenje tog sporazuma bilo do sredine septembra.\nMeđunarodne snage na Kosovu KFOR i dalje drže u blokadi "alternativne puteve" za kamione na severu Kosova.\nBlokiran je "alternativni put" od Raške, preko Tresave, ka Kosovu i zabranili kretanje kamionima sa robom nosivosti preko tri tone, dok se putnički saobraćaj odvija i dalje.


Mušić i Bradara o blokadama vlasti, odnosima u koaliciji i borcima | VijestiBa\n12.03.2018. / 23:16h Politika - "Pošteno" na FTV-u\nMušić i Bradara o blokadama vlasti, odnosima u koaliciji i borcima\nPredsjedavajući Predstavničkog doma i Doma naroda federalnog Parlamenta Edin Mušić i Lidija Bradara večeras su u emisiji "Pošetno" urednice i voditeljice Duške Jurišić govorili o funkcionisanju vlasti u Federaciji BiH, odnosima u parlamentarnoj većini i koaliciji, ali i o problematici boračke populacije.\nMušić je konstatovao da je Federalni parlament u latentnoj krizi od sredine decembra prošle godine, ali da su, uprkos tome, usvojeni strateški dokumenti za funkcionisanje FBiH, poput budžeta i finansijskih planova. Prema mišljenju predsjedavajuće Doma naroda, odnosi u Vladi FBiH su poremećeni, pa se i kriza prenosi na rad Parlamenta.\nGovoreći o zakonu o demobilisanim borcima, Mušić je izrazio nadu da će biti usvojen u parlamentarnoj proceduri do oktobarskih izbora. On je napomenuo da problematika boračke populacije traje već duže vremena, te da je 2010. godine prestao da važi zakon koji je bio na snazi, a da se u jednom mandatnom periodu uopšte nije bavilo ovim pitanjem.\n"Mi smo imali proaktivan odnos naspram pitanja boračke populacije, ali se na jedan zagonetan način došlo do tačke kada je zakon došao u pitanje", rekao je Mušić, dodajući da je to bilo zbog "određenih isključivosti", ali nije precizirao šta to konkretno podrazumijeva.\nOn je potcrtao da zakon o demobilisanim borcima treba biti urađen na kvalitetnoj bazi.\nBradara je istakla da su zakoni o dopunskim pravima demobilisanih boraca uglavnom u nadležnosti kantona, te poručila da bilo kakav zakon da Vlada usvoji i uputi ga u proceduru, potrebno je da ne bude osporavan u pogledu ocjene ustavnosti sa opštinskog ili kantonalnog nivoa.\n"Neki bez ministra finansija obećavaju usvajanje zakona koji koštaju pola milijarde KM", naglasila je, između ostalog, Bradara.\nSagovornici su se osvrnuli i na zategnute odnose između stranaka iz kojih dolaze - SDA i HDZ BiH. Oboje su konstatovali da razgovor i dogovor nemaju alternativu.\nMušić je konstatovao da je Federacija BiH složen sistem, u kojem mora postojati dogovor i sinergija.\n"Mjerljivi parametri u periodu mandata ove Vlade i ovog Parlamenta su pozitivni i skoro svi imaju uzlazni trend, što bi trebalo nastaviti dalje", smatra predsjedavajući Predstavničkog doma.\nBradara je istakla da su problemi među koalicionim partnerima nastali onog momenta kada je prestao razgovor.


Zašto je prekinut Obamin govor? (video)\nM. K.\t 12. oktobra 2016. 12:14\nManja grupa ljudi pojavila se na mitingu u Severnoj Karolini sa majicama na kojima je pisalo „Bil Klinton je silovatelj“, prenose svetski mediji.\nDemonstranti su naveli da su želeli da iskažu protivljenje bivšem predsedniku Klintonu u svetlu kritika na račun kontroverznih izjava o ženama republikanskog kandidata za predsednika Donalda Trampa, koje su se pojavile u mejnstrim medijima.\nVideo iz 2005. godine na kojem Tramp daje surove komentare o ženama tokom vožnje autobusom sa TV voditeljem Bilijem Bušom pojavio se medijima u petak. Obama je istakao da bi ljudi trebalo da iskažu svoje mišljenje na dan izbora umesto da obraćaju pažnju na demonstrante.\nbarak obamamitingprekinut govor


BUGARIN PONOVO PREDSEDNIK\nSkupština Privredne komore Srbije (PKS) ponovo je izabrala dosadašnjeg predsednika PKS Miloša Bugarina na tu funkciju\nMiloš Bugarin je bio jedini kanididat za predsednika u narednom četvorogodišnjem mandatu, a izabran je jednoglasno na sednici kojoj je prisustvovalo 108 članova Skupštine PKS. Za novog predsednika Skupštine PKS izabran je Marko Ćulibrk, direktor “Ateksa”. Obrazlažući program rada u narednom manadatu, Bugarin je na sednici Upravnog odbora PKS rekao da je njegov prioritet “unapređenje privrednog ambijenta” i da ga očekuje težak period u kojem će se “privrednici suočavati sa brojnim izazovima”, a Komora “dati maksimalan doprinos” da olakša uslove poslovanja. Bugarin je najavio strateško partnerstvo PKS i Grada Beograda koje će uključivati preuzimanje vlasništva u Beogradskom sajmu. Kako je ocenio, njegov dosadašnji mandat obeležen je ekonomskom krizom i nastojanjem Komore da se ublaže njene posledice na privredu.\nUSVOJEN PROGRAM ZAŠTITE POLJOPRIVREDNOG ZEMLJIŠTA\nNa 26.sednici lokalnog parlamenta u Žagubici koja je održana 20.juna u prisustvu 19 odbornika razmatrano je šest tačaka dnevnog reda. Najpre je usvojen Godišnji program zaštite, uređenja i korišćenja poljoprivrednog zemljišta opštine za tekuću godinu i data je saglasnost na odluku Školskog odbora Osnovne škole „Moša Pijade“ iz Žagubice. U nastavku sednice odbornici su većinom glasova usvojili Odluku o mrtvozornicima i doneli rešenje o razrešenju i izboru novog člana Komisije za kadrovska, administrativna i druga pitanja.\nO RADU UPRAVE\nJedanaesta sednica Skupštine GO Kostolac održaće se za dva dana, a na dnevnom redu naći će se odluka o završnom računu budžeta za 2010.godinu.\nČlanovi Opštinskog veća Petrovca na jednoj od poslednjih sednica doneli su zaključak o raspisivanju konkursa za izbor preduzeća koje će se baviti iznošenjem smeća na području ove opštine.